ભારતની કોરોના સામેની લડતમાં હવે ઢીલ ના કરી શકાય: મુકેશ અંબાણી NATIONAL - Revoi.in\nકોરોના વાયરસની મહામારી અંગે રિલાયન્સ ઇન્ડસ્ટ્રીઝના ચેરમેન મુકેશ અંબાણીનું નિવેદન\nભારત કોરોના સામેની લડતમાં મહત્વના તબક્કે પહોંચ્યું છે એટલે કોઇ ઢીલાશ ના ચાલે\nસરકારના નિર્ણયોથી ભારત ઝડપી આર્થિક પુનરુત્થાનના માર્ગે આગળ વધશે\nમુંબઇ: કોરોના વાયરસ મહામારી અંગે રિલાયન્સ ઇન્ડસ્ટ્રીઝના ચેરમેન અને મેનેજિંગ ડિરેક્ટર મુકેશ અંબાણીએ નિવેદન આપ્યું છે. તેમણે કહ્યું હતું કે ભારત કોરોના સામેની લડતમાં એક મહત્વપૂર્ણ પડાવ પર પહોંચી ચૂક્યું છે. આ તબક્કે પહોંચ્યા બાદ હવે ઢીલ થઇ શકે નહીં. સરકારે લીધેલા હિંમતભર્યા નિર્ણયોથી આગામી વર્ષોમાં ભારત ઝડપી આર્થિક પુનરુત્થાનના રસ્તે હશે અને ઝડપી પ્રગતિ થશે.\nમુકેશ અંબાણીએ પંડિત દીનદયાલ પેટ્રોલિયમ યુનિવર્સિટીના આઠમાં દિક્ષાંત સમારોહને સંબોધતા કહ્યું હતું કે, કોવિડ-19 રોગચાળા સામેની લડતમાં ભારતએ એક મહત્વપૂર્ણ તબક્કે પ્રવેશ કર્યો છે. આ સમયે આપણે ઢીલા થવું પોસાઇ શકે નહીં.\nતેમણે વધુમાં ઉમેર્યું હતું કે ભારતની ભૂમિ પ્રાચિન છે અને તેણે ઇતિહાસમાં ઘણી પ્રતિકૂળ પરિસ્થિતિઓનો સામનો કરવો પડ્યો છે. ભારત પહેલા કરતાં વધુ મજબૂત બન્યું છે, કારણ કે આ સ્થિતિસ્થાપકતા લોકોમાં અને સંસ્કૃતિમાં ઊંડે સુધી મૂળિયામાં છે.\nમુકેશ અંબાણીએ વર્ચુઅલ રીતે સમારોહને સંબોધિત કરતા કહ્યું હતું કે, તેઓ કોવિડ-19 પછીના યુગમાં અદ્દભુત વિકાસ જોઇ રહ્યા છે. તેમણે સ્નાતક વિદ્યાર્થીઓને ગભરાટ છોડીને અને આશા તેમજ આત્મવિશ્વાસ સાથે કેમ્પસની બહારની દુનિયામાં પ્રવેશ કરવા જણાવ્યું. તેમણે કહ્યું હતું કે, આર્થિક વિકાસના આગામી બે દાયકામાં અભૂતપૂર્વ તકોનું સર્જન થશે અને ભારત વિશ્વની ટોચની ત્રણ અર્થવ્યવસ્થાઓમાં શામેલ થશે.\nઅર્થતંત્રના પડકારો વિશે તેમણે કહ્યું હતું કે વિશ્વ સમક્ષ પડકાર છે કે શું આપણે પર્યાવરણને હાનિ પહોંચાડ્યા વગર આપણા અર્થંતંત્રને આગળ વધારવા માટે ઉર્જા ઉત્પન્ન કરી શકીએ કે કેમ? અત્યારે, વિશ્વને જેટલી જરૂર પડશે તેના કરતાં બમણી ઉર્જાની જરૂર પડશે.\nઆર્થિક મહાસત્તા બનવાના ભારતના સ્વપ્નને લઇને તેમણે ભાર મૂક્યો હતો કે ભારતે આર્થિક મહાસત્તા બનવાની સાથે સાથે સ્વચ્છ અને ગ્રીન ઉર્જાની મહાસત્તા બનવાનું લક્ષ્ય હાંસલ કરવાની જરૂર છે. લોકડાઉનને કારણે ભારતના GDPમાં ઘટાડાના કેટલાક અહેવાલો પ્રસિદ્વ થયા હતા પરંતુ આગામી સમયમાં ભારતનું અર્થંતંત્ર ફરીથી વેગવંતુ બનશે અને ભારત વર્ષ 2021 – 22 ના અંતમાં કોરોના પહેલાના સ્તરને પ્રાપ્ત કરી લેશે.\nMUKESH AMBANI Mukesh ambani speech at PDPU National news PDPU\nભારતે વધુ એક સિદ્વિ હાંસલ કરી ભારતની સ્વદેશી દિશાશોધન પ્રણાલી IRNSSને આંતરરાષ્ટ્રીય માન્યતા પ્રાપ્ત થઇ આ પ્રકારની નેવિગેશન સિસ્ટમ ધરાવતો ભારત વિશ્વનો…


આણંદની ગૃહિણી હેતલ જાની કોરોના વાઈરસ અને લોક ડાઉન અંગે શું કહે છે ? » UA-117440594-1\nઆણંદની ગૃહિણી હેતલ જાની કોરોના વાઈરસ અને લોક ડાઉન અંગે શું કહે છે ?\n25/03/2020 Mr. Reporter\nહેલ્થ- મિ.રિપોર્ટર, 25મી માર્ચ.\nસમગ્ર દેશમાં કોરોના વાઈરસ નો કહેર જારી છે. કોરોના વાઈરસ નો ત્રીજો તબક્કો શરૂ થવાનો છે. ખુદ દેશના વડાપ્રધાન નરેન્દ્ર મોદી આજે સામે આવીને પુન : દેશવાસીઓને અપીલ કરીને કોરોના નો ખતરો ટળ્યો નથી. પણ હવે જ વધુ સાવધાની રાખવાની જરૂર છે. તેમણે 21 દિવસ માટે સમગ્ર દેશમાં લોક ડાઉન જાહેર કરી દીધું છે. તેમણે લોક ડાઉન જાહેર કરીને દેશવાસીઓને ઘરમાં રહેવાની અપીલ કરી છે. આ અપીલ બાદ પણ દેશના ઘણા રાજ્યોમાં લોકો જીવન જરૂરિયાતની ચીજવસ્તુઓ ખરીદવા માટે ઉમટી પડ્યા છે.\nઆવા લોકો હાલમાં પેનિક ખરીદી કરી રહ્યા છે. જો લોકો ઘરની બહાર નીકળ્યા કરશે તો તેમની અને તેમના પરિવારજનોના આરોગ્યને ખતરામાં મુકવાનો પ્રયત્ન કરી રહ્યા છે. આવા લોકો માટે આણંદના ગૃહિણી હેતલ જાની એ #ઘરે રહો, સુરક્ષિત રહો અંતર્ગત Mr.Reporter ને પોતાનો એક વિડીયો મોકલી આપ્યો છે. આણંદના ગૃહિણી હેતલ જાની કોરોના વાઈરસ અને લોક ડાઉન અંગે શું કહે છે ?? તે સંભાળવા માટે જુઓ આ વિડીયો…..\nBusiness Exclusive Gujarat Health & Lifestyle National & International\nanand corona down extraordinary hetal home housewife jani lock motivational safe speaker stay virus\nઘરે રહો, સુરક્ષિત રહો : મોટીવેશનલ સ્પીકર બેલા દેસાઈ કોરોના વાઈરસ અને લોક ડાઉન અંગે શું કહે છે ?\nલોક ડાઉનમાં આ કાકાની કાકીએ હાલત કરી ખરાબ, સોશિયલ મીડિયા પર વીડિયો થયો વાઈરલ…તમે જોયો ?


મારા કરતા મમ્મી વધારે સ્વીટ છે...\nમુંબઈ આઈપીએલની ટીમ જીતે ત્યારે હરભજનસંિઘ નીતા અંબાણીને ઊંચકી લે છે, એ જોઈને કોઈકે સુંદર મજાક કરી છે કે, ‘નીતા અંબાણીએ હરભજનને હુકમ કર્યો છે કે, આપણી ટીમ જીતે તો તારે મને ઊંચકી લેવી... ને હારે તો મારા દીકરાને ઊંચકી લેવો.’ નીતા મુકેશ અંબાણીનો દીકરો મિનિમમ સવા સો કિલોનો હશે.\nસ્ત્રી ૫૦-ની થવા આવે છતાં પોતાનું ફિગર અને ચેહરાની સુંદરતા પરફેક્ટ જાળવી રાખ્યા હોય, એ સિઘ્ધિ છે. પણ દીકરી ૧૮-૧૯ની થઈ હોય ને હવે લોકોમાં કહેવડાવવા એવું મડાયું હોય કે, ‘‘આરીયા, તારા કરતા તારી ડૉટર બહુ સ્વીટ લાગે છે’’, તો એ કમનસીબી છે. અને ઓફોફોફોફ... ફો! દીકરીને બદલે જુવાનજોધ વહુના વખાણ થાય, તો મરી ગઇઇઇઇઇઇ બિચ્ચારી... ! દુનિયાભરના પંખા ચાલુ કરવાથી ઠંડક થતી નથી, બહેન... ઠંડકું નથ્થી થાતી!\nકોઈ સ્ત્રીને વગર ઝગડે સીધી કરી નાંખવી હોય તો, એની વહુના વખાણ કરો, વહુના કામકાજના નહિ, એની સુંદરતાના... ને જુઓ પછી ખેલ... ! કાચી સેકંડમાં કેસ ખલાસ થઇ જશે! કિટ્ટી પાર્ટીઓમાં એકબીજીઓ સાથે આ જ રીતે હિસાબો વસૂલ થતા હોય છે.\nફાધર અને સન એક સરખા દેખાતા હોય ને બન્નેને બીજાઓ પાસે એકબીજાના સતત વખાણો સાંભળવા પડતા હોય, તો એ બન્ને વચ્ચે જેલસીના કોઈ પ્રોબ્લેમો હોય... એ તો પુરૂષો છે... ! પણ માં-દીકરીના વખાણો એકસરખા થવા માંડ્યા હોય તો એ શરૂઆત ઠંડા યુઘ્ધની છે. જોઈ જોઈને જલી મરવાનું, પણ બોલી કાંઈ ન શકાય એવી હાલત દરેક મોમની થાય છે. આજ સુધી જાહોજલાલી હતી, પણ દીકરીની સાથે રસ્તે ચાલતા કે શોપંિગ-મોલમાં હરકોઈની નજર ફક્ત દીકરી ઉપર જાય છે ને કોઈ ઉઠાવતું ય નથી. આપણી ઉપર પડે તો દાનદક્ષિણા માંગવાવાળી આઈ હોય ને બેદર્દીઓ નજર ફેરવી લે, એવી બેરૂખી બતાવાય છે. મૉમ મનમાં કચવાતી રહે છે. એ ઘૂંધવાતી દીકરી ઉપર નથી, પણ જમાનો હવે પોતાના હાથમાંથી સરકી રહ્યો છે, એ સહન થતું નથી. દીકરીને સમજ નથી પડતી કે, આમાં મારો વાંક શું ? મમ્મીને એની દીકરી સુંદર દેખાય એનો વાંધો નથી હોતો-એનું તો ગૌરવ હોય છે, પણ ‘‘પોતાના કરતા’’ દીકરી કે વહુ વધારે સારી લાગે છે, એ પચાવવા માટેનું જીગર તો જામનગરનું જોઈએ... !\nઆપણે જેની વાત કરી રહ્યા છે, એને સાહિત્યિક ભાષામાં પ્રૌઢા કહેવાય. પ્રૌઢાઓને હજી પુરૂષો નીગ્લેક્ટ કરે, એ પોસાય પણ એમના જ સર્કલની સખીઓ એમની સરખામણીમાં દીકરી કે વહુના વખાણો કરે, તો બળતરા બહુ થાય છે, બહેન... બહુ થાય છે.\nદરેક મૉમ એટલે દરેક મૉમ નહિ, પણ એવી મમ્મી જેણે પોતાનો સિક્કો ચાલતો હતો, એ જમાનામાં પોતાની સુંદરતાની વિરાટ જાહોજલાલી જોઈ છે. એ રસ્તે જતી હોય તો ટ્રાફિક થંભી જાય (એ વાત જુદી છે કે, એ ભોળીને ખબર ન હોય કે ટ્રાફિક તો ટ્રાફિક-સિગ્નલને કારણે અટક્યો છે!) પણ મજાક છોડો. વાત તો સાચી કે, સ્કૂલ-કોલેજથી માંડીને જાૅબ કરે છે, ત્યાં બેનજીનો ઠઠારો નવાબી હોય. ગ્રાહકો તો ગ્રાહકો, સ્ટાફ પણ બેનજીને જોઈ જોઈને આખા શરીરેથી વળી જતો હોય. મેરેજ પછી ય એના ગોરધનની સરખામણીમાં એ લોકદ્રષ્ટિ ચાલુ જ રહી હતી કે, ‘‘માય ગૉડ... એનો ગોરધન તો એની પાસે સાવ ગોગા જેવો લાગે છે...’’ ગોરધન ગમે તેટલો હેન્ડસમ કે મોટો માણસ હોય, વાત સરખામણીની નીકળે તો, ફૂલ માકર્સ આ લઇ જતી હોય... મોટા ભાગના પુરૂષોને એનો કોઈ વાંધો ય હોતો નથી... કાં તો એ બહાર બઘું પતાવી લેતો હોય ને કાં તો એને બીજા ઉત્પાદક કામોમાં વધારે ઘ્યાન આપવાનું હોય છે.\nકોઈ સ્ત્રીને મસ્ત જગ્યાએ ચીંટીયો ભરવો હોય ને તમારે સાંભળતા સાંભળતા મનમાં હસે રાખવું હોય તો એટલું જ કહો, ‘‘ભાભી, તમે પહેલેથી આટલા સુંદર હતા ?’’ બસ. આટલું પૂરતું છે...\n‘‘મારા તો આટલા લાંબા વાળ હતા... આઆઆઆ...ટલા!’’ એમ કહીને પાછળ ફરીને પગની પાની બતાવનારી સ્ત્રીઓ એક ઢુંઢો, હજાર મિલતી હૈ. ‘‘કોલેજમાં તો બધા મને વૈજ્યંતિમાલા જ કહેતા-વૈજુ! હું ચાલતી નીકળું, તો પાછળ સાયકલવાળાઓના ચક્કરો ચાલુ જ હોય. ભ’ઈ, કોઈને મારી આંખો નૂતન જેવી લાગતી તો... આયહાય, આપણને તો કહેતા ય શરમ આવે... પણ મોટા ભાગના તો એમ જ કહેતા કે, જોતલીનું તો ‘કોકા કોલા ફિગર’ છે... ચલ હટ્ટ!’’ પણ એ બઘું હતું ત્યારે હતું. આજે ખેલ ખલાસ છે બધો. ‘રામ નામ જપના, પરાયા માલ અપના’ના ધોરણે પેટ અને ઢગરા વધારે જ રાખ્યા છે. ઉનાળાની બપ્પોરે રૂમમાં એકલી સુતી હોય ત્યારે રણમાં ઊંટ આળોટતું હોય એવું દ્રશ્ય લાગે. ઈયળો ચોંટી હોય એવી ગળા ઉપરની કરચલીઓ નહિ ગણવાની? આંખ નીચેના કાળા કૂંડાળા નહિ ગણવાના? અમને નથી ખબર પડતી કે, મેહંદીની શોધ થઈ ન હોત તો માથે ધોળું ધબાક ધાબું હોત? માડી, તું ફાંકાફોજદારીઓ ગમે તેટલી કર... એટલું સ્વીકારી લે કે, તારો જમાનો વયો ગયો છે... ઉંમર અને પરિપક્વતા સ્વીકારી લે, બહેન સ્વીકારી લે... ! તો જેમનામાં એ જમાનામાં કે આ જમાનામાં કોઈ વેતો ભર્યો ન હોય, એ બધીઓ એવું કહેતી હોય છે કે, ‘‘આ તો અત્યારે હું આવી થઈ ગઈ... બાકી પહેલા તો તમે મને જુઓ તો અત્યારે એમ જ પૂછો કે, ભાભી, તમે ‘મીસ ઈન્ડિયા’માં કેમ નહોતા ગયા... ?’’\nપહેલા જે કાંઈ હતું, એમાંનું આજે કાંઈ નથી, એનો અફસોસ કોરી ખાય છે. લાઇફમાં પહેલી વાર બન્ને હોઠના ખૂણેથી નીચે તરફ જતી કરચલીઓ દેખાવા માંડી, ત્યારથી જુવાની ગઈ. વાળ કાળા કરી શકાય, પણ એ કરચલીઓ ક્યાંથી કાળી કરવી?... આઈ મીન, છુપાવવી? બઘ્ધી દાઝો છેવટે દીકરી કે વહુ ઉપર નીકળે. આમ મોંઢામોંઢ કશું ના થાય, પણ ઘરમાં ને ઘરમાં શીતયુદ્ધ ચાલતું રહે. વડચકાં ભરાય, વાતવાતમાં ખોટાં લાગે ને કટાક્ષો થવા માંડે. એમાં ય, એવું તો બનવાનું જ ને કે, પોતાની ઉંમરની અન્ય સ્ત્રીઓમાં હજી સુંદરતાની વધઘટ હોવાની. પેલી વધારે સારી લાગતી હોય, તે સાલું અહીં સહન થતું નથી. ‘‘હા... એ ભલે ને ૪૦-હજારની સાડી પહેરીને ફરફર કરે, પણ એનું મેચંિગ તો જુઓ! જરા ય શોભે છે? અને આયહાય આયહાય આયહાય... કેવો મેઇક-અપ કરીને આઈ’તી... કોઈએ જોઈ કે નહિ? હું તો તમે જોજો... મેઈક-અપ જ નહિ કરવાનો. આ જરાક અમથો પાવડર-ચાંદલો કર્યો, એમાં ય લોકો પૂછે છે, ‘‘ભાભી, તમે આ બઘું ક્યાં કરાવો છો? બટ યૂ સી... મારી તો સ્કીન જ એવી છે કે, મારે આવું બઘૂં કરાવવાની જરૂર જ ન પડે!’’\nમને ૬૦-થયા એ તો જગ જાણે છે, પણ મને કોઈ ‘કાકા’ કહે કે ‘ડોહા’ કહે તો મારે એ સ્વીકારવું પડે, એટલી ય સાહજીકતા બતાવવી નથી પડતી. હું ગમે તેટલો તૂટી જઉં, તો ય ૨૫-નો લાગી શકવાનો છું? અને લાગું, તો ય મારે ઉપયોગ શું કરવાનો હોય? મારી ફરજ એટલી જ છે કે, ઉંમર ૬૦-ની હોય કે ૭૦-ની, મારી ઉંમરે જેટલા વ્યવસ્થિત લાગી શકાતું હોય, એટલા લાગવું જ જોઈએ. એમાં આળસો ન ચાલે. ઉત્તમ કપડાં પહેરવાના, દાઢી-બાઢી નિયમિત કરવાની, વાતચીત-વ્યવહારમાં ડીસન્સી રાખવાની અને ખાસ તો આ લેખો વાંચતી તમામ સ્ત્રીઓને એક મેસેજ પણ આપવાનો કે, ઈર્ષા/જેલસી તો બહુ દૂરની વાત છે... આખી લાઈફમાં મેં કોઈને નામની ય નફરત નથી કરી. મેં ગુસ્સો કર્યો હોય, એવો એક પણ બનાવ હજી સુધી બન્યો નથી, ઝગડો-મારામારી તો બહુ દૂરની વાત છે. કોઈએ હજી સુધી તો મને ગુસ્સે થતા જોયો પણ નથી. આજ સુધી જગતની કોઈ વ્યક્તિ કહી શકે એમ નથી કે, મેં કદી કોઈને ઉતારી પણ પાડ્યો હોય. માની ન શકાય, એવા વિશ્વાસઘાતો નજીકની વ્યક્તિઓએ બેફામ કર્યા છે... તમે એમાંની એકપણ વ્યક્તિને ઓળખતા હો તો પૂછી જોજો, મેં કદી સામો બદલો લીધો છે? મારો કોઈપણ દુશ્મન એવો નથી, જેને હું આજે પણ એટલા પ્રેમથી બોલાવી ન શકું. નજર છુપાવવાની મારે નથી આવી, માટે તો આજે શહેનશાહની જાહોજલાલીથી જીવી રહ્યો છું. હિસાબ સીધો છે. મારૂં ખરાબ બોલનારાઓ જેવું હું કરવા જઉં, એના બદલે એટલો કંિમતી સમય અને વિચારો ‘બુધવારની બપોરે’માં ન વાપરૂં?\nસ્ત્રીઓ હેરાન થઈ છે ઈર્ષા અને નફરતને કારણે. દીકરી હોય, વહુ હોય કે સખી હોય... મનમાંથી એ નાનકડો ઈગો કાઢી નાંખવાથી બહુ હળવા થઈ જવાય છે. સુંદરતા અપનેઆપ ખીલી ઉઠે છે. ઉપર જવાનો કોઈનો સમય નક્કી નથી. અત્યારે ભલે કોઈ સારૂં બોલતું ન હોય, કમ-સે-કમ મર્યા પછી લોકો ખરાબ ન બોલે, એ માટે પણ વિચારો શુદ્ધ હોવા જરૂરી છે ને? સુઉં કિયો છો?


શિલ્પા શેટ્ટીના ઘરમાં પણ ઘુસ્યો કોરોના, પતિ રાજકુન્દ્રા, સાસુ- સસરા, દીકરી દીકરો અને...આવ્યા પોઝિટિવ\nPosted on 3:42 pm May 7, 2021 Author Shah JinaComments Off on શિલ્પા શેટ્ટીના ઘરમાં પણ ઘુસ્યો કોરોના, પતિ રાજકુન્દ્રા, સાસુ- સસરા, દીકરી દીકરો અને…આવ્યા પોઝિટિવ\nકોરોના વાયરસની બીજી લહેરથી સમગ્ર દેશ પરેશાન છે. મુંબઇ અને મહારાષ્ટ્રમાં છેલ્લા ઘણા દિવસોમાં મોટા સ્ટાર્સ આ વાયરસની ઝપેટમાં આવી ગયા છે. આ વચ્ચે શિલ્પા શેટ્ટીએ સોશિયલ મીડિયા પર એક મેસેજ શેર કર્યો છે.\nબોલિવૂડ અભિનેત્રી શિલ્પા શેટ્ટીએ તેનાં પરિવારનાં સ્વાસ્થ્ય અંગે સોશિયલ મીડિયા પર એક મેસેજ શેર કર્યો છે. જેમાં તેણે જણાવ્યું છે કે, તેનો આખો પરિવાર કોરોનાની ચપેટમાં આવી ગયો છે. તેનો પતિ રાજ કુન્દ્રા બંને બાળકો વિઆન અને સમિશાનો પણ કરોના રિપોર્ટ પોઝિટિવ આવ્યો છે. જ્યારે ખુદ શિલ્પા શેટ્ટીનો કોરોના રિપોર્ટ નેગેટિવ આવ્યો છે.\nશિલ્પાએ ઇન્સ્ટાગ્રામ પર શેર કરેલી પોસ્ટમાં લખ્યુ છે કે, છેલ્લા 10 દિવસ અમારા પરિવાર માટે ઘણા કઠિન રહ્યા. મારા સાસુ-સસરા કોરોના પોઝિટિવ થઇ ગયા. તે બાદ સમીશા, વિઆન, મારી માતા અને હવે રાજ પણ. આ બધા ગાઇડલાઇન્સ અનુસાર તેમના તેમના રૂમમાં આઇશોલેશનમાં છે અને ડોક્ટરની સલાહ ફોલો કરી રહ્યા છે.\nઅમારા ઘરના2સ્ટાફ મેંબર પણ કોરોના પોઝિટિવ આવ્યા છે અને તેમની મેડિકલ ફેસિલિટીમાં સારવાર ચાલી રહી છે. તેણે આગળ લખ્યુ કે, ભગવાનની કૃપાથી બધા લોકો રિકવરી કરી રહ્યા છે. મારો ટેસ્ટ નેગેટિવ આવ્યો છે. નિયમો અનુસાર બધી જ સાવધાનીઓ રાખવામાં આવી રહી છે.\nતેણે કહ્યુ કે, જો તમે કોરોના પોઝિટિવ નથી તો ફણ કૃપા કરીને માસ્ક પહેરો અને સેનેટાઇઝ કરતા રહો અને સુરક્ષિત રહો. અત્યારે પણ મેન્ટલી પોઝિટિવ બન્યા રહો.\nતમને જણાવી દઇએ કે, આ પહેલા બોલિવુડના મિસ્ટર પરફેક્ટનિસ્ટ આમિર ખાન, અક્ષય કુમાર, કાર્તિક આર્યન, અર્જુન રામપાલ, ભૂમિ પેડનેકર, આશીષ વિદ્યાર્થી, આશુતોષ રાણા, સતીશ કૌશિક, મનોજ બાજપેયી જેવા અનેક સ્ટાર્સ કોરોનાની ઝપેટમાં આવી ચૂક્યા છે.\nPosted on 5:25 pm March 4, 2020 5:28 pm March 4, 2020 Author Charu Shah\nટીવી પરનો રિયાલિટી અને ચર્ચાસ્પદ શો બિગબોસ 13 પૂરો થઇ ગયો છે. આ શોના સ્પર્ધકો કોઈને કોઈ કારણે ચર્ચામાં રહે છે. આવું જ કંઈક શોના ફિનાલેમાં ટોપ-4 સ્પર્ધકમાં જગ્યા બનાવનાર રશ્મિ દેસાઈ સાથે થયું છે. View this post on Instagram A post shared by Rashami Desai (@imrashamidesai) on Mar 2, 2020 at 9:12pm More..\n6:01 am October 11, 2019 Aryan Patel Comments Off on બિગ બીનું 75% લીવર થઇ ગયું છે ખરાબ, 77 ની ઉંમરે ફિટ રહેવા એટલું કરે છે- વાંચો ટિપ્સ


rashami desai wreaked havoc and raises temperature in red dress see her pics - લાસ વેગસમાં 'સોલો ટ્રિપ' પર હતી Rashami Desai, ગ્લેમરસ તસવીરો જોઇ ફેન્સ થયા દિવાના – News18 Gujarati\nHome » photogallery » entertainment » RASHAMI DESAI WREAKED HAVOC AND RAISES TEMPERATURE IN RED DRESS AT LAS VEGAS SEE PHOTOS MP\nલાસ વેગસમાં 'સોલો ટ્રિપ' પર હતી Rashami Desai, ગ્લેમરસ તસવીરો જોઇ ફેન્સ થયા દિવાના\nરશ્મિ દેસાઇ (Rashmi Desai) ગત કેટલાંક દિવસોથી દેશની બહાર સોલો ટ્રિપ પર હતી. તે અહીં તેની લાઇફ ફુલ્લી જીવી રહી છે. જોકે, હવે એક્ટ્રેસ ભારત પરત આવી ગઇ છે. તેણે પોતે આ વાતની માહિતી આપી છે. આ વચ્ચે તેણે તેની કેટલીક તસવીરો સોશિયલ મીડિયા પર શેર કરી છે જેમાં તે ઘણી જ એટ્રેક્ટિવ લાગે છે.\n| May 28, 2022, 08:01 IST\nએન્ટરટેઇનમેન્ટ ડેસ્ક: ટીવીની દુનિયામાં પોતાનો ડંકો વગાડનારી મૂળ ગુજરાતી એક્ટ્રેસ રશ્મિ દેસાઇ હાલમાં લાસ વેગાસમાં છે તે અહીં સોલો એન્જોય કરી રહી છે. જેની તસવીરો સોશિયલ મીડિયા પર વાયરલ થઇ રહી છે. (Photo Credit- Rashmi Desai Instagram)\nરેડ કલરનાં ડિઝાઇનર ગાઉનમાં રશ્મિ દેસાઇની સુંદરતા જોઇને લોકો તેનાં દિવાના થઇ રહ્યાં છે. તેનાં પર આ બ્રાઇટ પિંક કલર જામી રહ્યો છે. (Photo Credit- Rashmi Desai Instagram)\nતસવીરોમાં તેનાં મસ્તી ભરેલો ક્યુટ અંદાજ ફેન્સને પસંદ આવી રહ્યો છે. તેની આ સોલો ટ્રિપ તે લોકો માટે પ્રેરણાદાયક છે જે એકલાં બહાર ફરવા જતાં સંકોચાય છે પણ તેમને સોલો ટ્રિપ કરવાંની ખુબજ ઇચ્છા છે. (Photo Credit- Rashmi Desai Instagram)\nએક્ટ્રેસે એક અઠવાડિયાની લોસ એન્જલસની યાત્રાથી ખુબ બધી યાદો ભેગી કરી છે. જેને તે આજીવન સાચવી રાખવાં ઇચ્છે છે. (Photo Credit- Rashmi Desai Instagram)\nરશ્મિ દેસાઇની આ તમામ તસવીરો તેનાં ઇન્સ્ટાગ્રામ પેજ પરથી લેવામાં આવી છે (Photo Credit- Rashmi Desai Instagram)


rain breaks 10 year's record in surat । સુરતમાં ફરી વરસાદ ખાબક્યો - Gujarati Oneindia\n| Published: Thursday, September 24, 2020, 19:32 [IST]\nસુરતઃ આ વર્ષે ગુજરાતમાં ધોધમાર વરસાદ થયો. જે કારણે જ કેટલાય જિલ્લાના ખેડૂતોનો પાક પણ બરબાદ થઈ ગયો છે. સુરત જિલ્લાની વાત કરીએ તો, વરસાદે અહીં 10 વર્ષનો રેકોર્ડ તોડી નાખ્યો. હવામાન વિભાગ પાસેથી મળેલી જાણકારી મુજબ અહીં આ ચોમાસુ સીઝનમાં 2165.4 મિમી વરસાદ થઈ ચૂક્યો છે. અગાઉ 2013માં 2158.9 મિમી વરસાદ નોંધાયો હતો. આશ્ચર્યની વાત એ છે કે દેશભરથી મૉનસૂનની વાપસી થઈ રહી છે, એવા સમયમાં પણ સુરત સહિત કેટલાય જિલ્લામાં ઝરમર વરસાદ થઈ રહ્યો છે.\n2165.4 મિમી વરસાદ થઈ ચૂક્યો\nસુરત જિલ્લામાં વરસાદનો માહોલ બન્યો છે. ગત 24 કલાકમાં શહેરમાં પોણા પાંચ ઈંચ વરસાદ નોંધાયો. શનિવારથી ફરી એકવાર ઝરમર વરસાદ જોવા મળી રહ્યો છે. મંગળવારે રાતે 8 વાગ્યાથી બુધવારે રાતે 8 વાગ્યા સુધી જિલ્લામાં ધોધમાર વરસાદ થયો. જિલ્લામાં સૌથી વધુ કામરેજ તાલુકામાં6ઈંચ અને શહેરમાં પોણા ચાર ઈંચ વરસાદ થયો. જ્યારે માંગરોળમાં સાઢા પાંચ ઈંચ વરસાદ નોંધાયો છે.\nબુધવારે મહત્તમ તાપમાન 27.8 ડિગ્રી સેલ્શિયસ, ન્યૂનતમ તાપમાન 24.5 ડિગ્રી સેલ્સિયસ, આદ્રતા પ્રમાણ 98 ટકા અને પવનની ગતિ સાઉથ વેસ્ટથી3કિમી પ્તિ કલાક નોંધાઈ છે.\nવાપસીના દિવસોમાં પણ દોઢ ઈંચ વરસાદ\nસુરતના સેન્ટ્ર ઝોનમાં એક ઈંચ વરસાદ નોંધાયો. આ ઉપરાંત સૌથી વધુ વરસાદ ઉધના ઝોનમાં 37 મિમી નોંધાયો છે. વરાછા-એમાં 26, વરાછા બીમાં 8, રાંદેરમાં 10, કતારગામમાં 30, લિંબાયતમાં3અને અઠવા ઝોનમાં 12 મિમી વરસાદ થયો. હવે વાપસીના દિવસોમાં પણ ચોમાસું ઉધનામાં દોઢ ઈંચ વરસાદ થયો તો સામાન્ય દિવોસમાં સુરતમાં કેટલો વરસાદ થયો હશે તેનો તમે અંદાજો લગાવી શકો છો.\nrain gujarati news વરસાદ સુરત\nrain breaks 10 year's record in surat\nStory first published: Thursday, September 24, 2020, 19:32 [IST]


રાત રાતના ઓછાયા – પરમ દેસાઈ | Aksharnaad.com\nHome » ટૂંકી વાર્તાઓ » રાત રાતના ઓછાયા – પરમ દેસાઈ\nરાત રાતના ઓછાયા – પરમ દેસાઈ 1\nNovember 1, 2017 in ટૂંકી વાર્તાઓ tagged પરમ દેસાઈ\nહું અને સુમિત એ મનહૂસ સાંજે શહેરની હદે આવેલા એક પબ્લિક ગાર્ડનમાં ટહેલવા નીકળ્યા હતા. એ વખતે તો સંધ્યા પૂરબહારમાં ખીલી હતી. થોડા જ વખત પહેલાં વરસી ચૂકેલા વરસાદનાં બૂંદો હજુ પણ વૃક્ષોનાં પાંદડાં પરથી ધીરે-ધીરે સરકી રહ્યાં હતાં. વાદળાઓની ગોઠવણ પછી કેસરિયું આકાશ ગાર્ડનમાં આછો પ્રકાશ રેલાવી રહ્યું હતું. પણ… આટલી આહલાદક સંધ્યા જ કાળ બનીને સુમિત પર તૂટી પડવાની હતી એ બિચારો સુમિત ક્યાં જાણતો હતો !\n“યાર લેકચર બંક કર્યું એનો અત્યારે અફસોસ થાય છે હોં. તું શું કહે છે ?” ચાલતાં-ચાલતાં જ સુમિત બોલ્યો. મેં એના કેસરી થઈ ગયેલા ચહેરા સામે જોયું અને હસ્યો:\n“તને તો દરેક વખતે ટેન્શન જ હોય, નહીં ? તું કોઈ દિવસ લાઈફને એન્જોય જ નથી કરતો.”\n“પણ લેક્ચર બંક માર્યું એમાં શું એન્જોયમેન્ટ ? અને તેં પણ તો કર્યું છે બંક. એકલા મેં થોડું કર્યું છે ?”\n“હા તો એમાં કયું આભ ફાટી પડ્યું કે આટલો ઉદાસ થઈ ગયો. અરે, આ સ્કૂલ થોડી છે ? અહીં તો મસ્તમૌલાની જેમ જ રહેવાનું હોય. જસ્ટ કામ ડાઉન યાર, કોઈક કોઈક વાર બંક કરવામાં ય મજા છે યાર. જો તને એવું જ લાગતું હોય તો સાંભળ, ગુરુવારે એ જ લેક્ચર મેડમ એફ-૧૩માં લેવાના છે. ભરી લેજે.”\n“ભરી લેજે એટલે ? હું એકલો જ જઈશ ?”\n“હાસ્તો ! તું લેક્ચર એટેન્ડ કરજે ને હું મૂવી જોવા…” હું ખંધુ હસ્યો ને એની પીઠ પર ધબ્બો મારતાં કહ્યું, “અરે… આવીશ જ ને હું. તારા વગર ક્યાંય જઈ શકવાનો છું ?” મેં હસતાં હસતાં એની સામે જોયું. એ એકીટસે નીચે જમીન તરફ જોઈ રહ્યો હતો. જાણે મારું છેલ્લું વાક્ય સાંભળ્યું જ ન હોય એમ.\n“ઓય !” મેં એનો ખભો હલાવ્યો, “કંઈ થયું કે શું ?”\n“અરે ના ના. કંઈ નહીં. આ તો ત્યાં કંઈક છે. કદાચ આપણને કામ આવી જાય… એક મિનિટ…” કહીને એને નીચા નમીને જમીન પરની માટી ખોતરી અને પછી કંઈક ઉપાડીને મને બતાવ્યું. એ એક નાનકડું બાવલું હતું. દેખાવ પરથી ઘણું પ્રાચીન લાગતું હતું, હડપ્પીય કે મોહેં-જો-દારોની સંસ્કૃતિના કોઈ અવશેષ જેવું. અલબત્ત, મેં એને હાથમાં પકડીને નહોતું જોયું.\n“કાંસાનું હોય એવું લાગે છે, નહીં ?” સુમિતે પૂછ્યું.\n“હા.” મેં જવાબ આપ્યો. એ બાવલાંને ધૂંધળું મોં હતું અને એની બંને આંખો બંધ હતી. એના જાડા ને સાવ ટૂંકા પગ નીચેથી બુઠ્ઠા થઈ ગયા હતા.\nઅને હિસ્ટ્રી સાથે આર્ટ્સ કરતા હતા એટલે આવી બધી વસ્તુઓનું અમારે મન ખાસ્સું મહત્વ રહેતું. પણ એ બાવલાંમાં અમે એવું કશું જ ખાસ નહોતું જોયું.\nથોડી સેકન્ડો માટે સુમિત એ બાવલાંને જોઈ રહ્યો ને પછી એને બાજુની ઝાડી પાસે ફેંકી દીધું. એ પછી અમે થોડી વાર બગીચામાં ચાલવાનું ચાલુ રાખ્યું અને મોડી સાંજે ઘરે પાછા આવ્યા. બીજે દિવસે સવારે સુમિતનો ફોન આવ્યો. એના અવાજમાં આશ્ચર્ય સાથે ઉત્તેજના ભળેલી હતી:\n“યાર મોહન ! તને ખબર છે, ગઈ કાલે રાત્રે મેં પેલા બાવલાંનું સપનું જોયું.”\n“હેં ? ખરેખર ?” મને પણ આશ્ચર્ય થયું.\n“હા. હું એક દૂધ જેવી સફેદ ખાલી જગ્યામાં હતો. મારી આજુ-બાજુ બધે જ સફેદ તેજોમય આવરણ છવાયેલું હતું અને મારાથી ખૂબ જ દૂર પેલું બાવલું હવામાં તરી રહ્યું હતું. એ સફેદ અવકાશમાં એ બાવલાં સિવાય બીજું કંઈ જ નહોતું.” સુમિત એવા જ આશ્ચર્ય સાથે બોલ્યો.\n“હમ્મ… પરંતુ આવું તો સામાન્ય રીતે બનતું હોય છે. દિવસભર બનેલી ઘટનાઓ કે જોયેલી વસ્તુઓ વિશે આપણે ઘણી વાર વિચાર્યા કરતા હોઈએ છીએ એટલે એ ઘટના કે વસ્તુ આપણા સપનામાં આવે એ સામાન્ય વાત છે, સ્વાભાવિક વાત છે.” મેં કહ્યું.\n“હા…. અને, અને જાણે હું એ બાવલાંને લેવા માટે જતો હોઉં એમ મેં સપનામાં લગભગ દસ મિનિટ સુધી એ સફેદ અવકાશમાં ચાલ્યા રાખ્યું.” સુમિતનું આશ્ચર્ય હજુ એમનું એમ જ હતું.\n“તો તો દસ મિનિટ પછી એ મળી ગયું હશે ને તને ?” મેં રમૂજ કરતાં પૂછ્યું.\n“ના. એ ન મળ્યું. કદાચ ત્યાં સુધીમાં મારી આંખ ઉઘડી ગઈ હશે.” સુમિતનું આશ્ચર્ય પણ હળવું થઈ ગયું હતું. એ પછી થોડી ઘણી આચર-કુચર વાતો કરીને એણે ફોન મૂકી દીધો. જે થયું તે – એમ વિચારીને હું પણ રોજની દિનચર્યામાં લાગી ગયો. એ દિવસે અમે બંને કૉલેજ ગયા. બધું જ બરાબર ચાલ્યું. સપના વિશે ન તો સુમિતે કંઈ વાત કરી, કે નહીં મેં. દિવસ ક્ષેમકુશળ વિતી ગયો.\nબીજે દિવસે સુમિતનો ફોન આવ્યો. આ વખતે એનો અવાજ થોડો ગંભીર લાગ્યો, “મોહન ! મેં ફરી પાછું એ જ સ્વપ્ન જોયું !”\n“ફરી પાછું ?” હું ચોંકી ગયો.\n“હા, એ જ સફેદ અવકાશ, એ જ બાવલું અને… હું જાણે એને લેવા મથતો હોઉં એમ એના તરફ ચાલતો રહ્યો, પણ…”\n“પણ આ વખતે હું લગભગ ત્રણ કલાક સુધી ચાલતો રહ્યો હતો.” એણે ચિંતાતુર અવાજે કહ્યું.\n“શું ? ત્રણ કલાક ?!” સાંભળીને મને આઘાત લાગ્યો.\n“અને માત્ર આ જ નહીં… મને પગમાં દુઃખાવો થાય છે !” એણે સુસ્ત અવાજે કહ્યું.\n“પણ આ કેવી રીતે શક્ય છે ? એ તો એક સ્વપ્ન હતું !” હવે મને પણ ચિંતા થવા લાગી હતી.\n“હા યાર, પણ હું નથી જાણતો.”\nથોડી વાર હું વિચારમાં પડી ગયો. મારું મગજ સુમિતની આવી વાત સાંભળીને બહેર મારી ગયું હતું. થોડી વાર વિચારીને મેં કહ્યું, “મને એવું લાગે છે કે તારે ડોક્ટરને બતાવી દેવું જોઈએ. આ બધું થોડું વિચિત્ર થતું જાય છે.”\nઅને એ જ દિવસે એણે મનોચિકિત્સક ડોક્ટર પંડ્યાને બતાવ્યું. બધી વાત કરી. ડો. પંડ્યાએ એ જ દિવસથી સુમિતને અમુક દવાઓ ચાલુ કરવાનું કહ્યું. મને હાશકારો થયો – કે એ હવે બરાબર થઈ જશે.\nપછીના દિવસે વળી પાછો સુમિતનો કૉલ આવ્યો, “મોહન ! પ્લીઝ મારી મદદ કર.” એણે લગભગ રડતાં અવાજે કહ્યું.\n“શ… શું થયું ??” મારા હ્યદયે વધારે ધબકવાનું ચાલુ કરી દીધું.\n“ગઈ રાત્રે હું પૂરા એક દિવસ જેટલું ચાલ્યો… એ જ સ્વપ્નમાં…”\n“શું ?! આ… આ અશક્ય છે ! તું કેટલું ઊંઘ્યો ?” મેં નર્વસ અવાજે પૂછ્યું.\n“છ કલાક.” એણે કહ્યું.\n“અરે આ અશક્ય છે ! તું છ કલાક માટે ઊંઘ્યો ને એક દિવસ જેટલું સપનું જોયું ?” હું ઊછળી પડ્યો.\n“હું કંઈ જ નથી જાણતો, પણ હું ખાતરીપૂર્વક કહું છું કે હું સપનામાં એક દિવસ જેટલું ચાલ્યો છું. મારા પગ મને મારી રહ્યાં છે… બહુ કળતર થાય છે… કેટલાય કલાકોથી સૂતો ન હોઉં એવું ફિલ કરું છું.” એના ઢીલા અને નબળા પડી ગયેલા અવાજથી કલાકોનો ઉજાગરો સ્પષ્ટ વર્તાતો હતો.\n“તેં ડોક્ટર પંડ્યાને જાણ કરી ?” મેં પૂછ્યું.\n“હા, એમણે કહ્યું કે તેઓ આજે રાત્રે હું સુઈ જાઉં પછી મારી દેખરેખ રાખશે. તેઓ આજે રાત્રે મારા ઘરે જ રહેશે… મમ્મી-પપ્પા પણ ખૂબ ચિંતિત છે, મોહન…” એણે રડમસ અને પીડાયુક્ત અવાજે કહ્યું.\n“હું પણ આવી શકું ?” મેં સુમિતને વિનવણી કરી. અલબત્ત, હું જાણતો જ હતો કે એ કદી ના કહેતો જ નથી.\n“હા… હા… યાર. પ્લીઝ આવી જાજે.”\n“ઓ.કે., હું તને રાત્રે મળું છું, ઠીક છે ? ગભરાતો નહીં. ટેક કેર.” મેં એને આશ્વાસન આપતાં કહ્યું અને ફોન કટ કરી નાખ્યો.\nએ રાત્રે હું સુમિતના પલંગ પાસે જ એને આશ્વાસન આપી રહ્યો હતો ત્યારે ડો. પંડ્યા એમના કોઈ ખાસ પ્રકારના સાધનો સેટ કરી રહ્યા હતા. હું સુમિતને શાંત પાડવામાં સફળ થયો અને એ ધીરે-ધીરે નિદ્રામાં સરી પડ્યો. હું અને ડો. પંડ્યા, અમે બંનેએ એની ઊંઘ પર ચાંપતી નજર રાખવાનું શરુ કર્યું.\nબે કલાક પણ નહોતા પસાર થયા ત્યાં મેં ઝોંકા ખાવાનું શરુ કર્યું ને પછી હું પણ ક્યારે ગાઢ ઊંઘમાં સરી પડ્યો એની ખબર પડી નહીં. જ્યારે હું જાગ્યો ત્યારે સવાર પડી ચૂકી હતી. મેં જોયું કે ડો.પંડ્યા ‘સ્લીપ ટ્રેકર’ તરીકે ઓળખાતાં સાધન વડે સુમિતના મગજનું સ્કેન ચેક કરી રહ્યા હતા જ્યારે સુમિત હજુ પણ ગાઢ નિદ્રામાં હતો.\n“રાત્રે કશું બન્યું હતું, ડો.પંડ્યા ? એણે કશું અજુગતું વર્તન કર્યું હતું ?” મેં ડો.પંડ્યાને અધીરાઈભેર પૂછ્યું.\n“ના ! કશું જ નહીં. એ એકદમ સહજતાથી, બિલકુલ નોર્મલી સૂતો હતો અને મને લાગે છે કે એ જાગવાની તૈયારીમાં જ છે.” ડો.પંડ્યાએ કહ્યું. એ જ વખતે સુમિત સળવળ્યો. “હમ્મ, હવે એ ઊઠી ગયો લાગે છે.” ડો.પંડ્યાએ કહ્યું અને સુમિતે આંખો ખોલી. એની એકદમ લાલ થઈ ગયેલી અને થાકેલી આંખો જોઈને હું ડઘાઈ ગયો. એના ચહેરા પર દહેશત ફેલાયેલી મેં જોઈ. એ એકદમ ઘસાઈ ગયેલો લાગતો હતો, “હું મરી રહ્યો છું… હું મરી રહ્યો છું…મોહન!” અચાનક એ ચીખતા અવાજે રાડ પાડવા લાગ્યો. મેં અને ડોક્ટરે એને શાંત પાડવાનું શરુ કર્યું.\n“શું થયું ? તેં પૂરતી ઊંઘ કરી છે, બરાબર ?” ડો.પંડ્યાએ પૂછ્યું. જવાબમાં સુમિતે ડો.પંડ્યા સામે જોયું અને જાણે ડોક્ટરના પ્રશ્નથી સહમત ન હોય એમ નકારમાં માથું ધુણાવતો ધ્રુજવા લાગ્યો. એ હજુ પણ અતિશય ડરેલો હતો અને જાણે આખા શરીરે કળતર થતું હોય એમ દર્દથી ઊંહકારા કરી રહ્યો હતો. અમે એના હાથને સજ્જડ પકડી રાખતા, એને ફરી સુવાડવાની કોશિશ કરતા હતા, પણ એ ડરમિશ્રિત ઉશ્કેરાટમાં અમારા હાથ દૂર હડસેલી દેતો હતો. “ફરી વખત મેં જોયું, મોહન !” એણે રાડ પાડી, “આ વખતે હું એક અઠવાડિયા સુધી ચાલતો રહ્યો… હું… હવેથી હું નહીં સૂવું, મોહન, જો હું સુઈશ તો પછી ક્યારેય ઊઠી નહીં શકું… હું મરી જઈશ મોહન, પ્લીઝ કંઈક કર…”\nમેં ડો. પંડ્યા સામે જોયું. એ એક પણ શબ્દ ઉચ્ચારી ન શક્યા. પણ એમનો ચિતાતુર ચહેરો કહેતો હતો કે હવે આ બધું એમની તમામ પહોંચથી પર જઈ રહ્યું હતું. ત્યાર બાદ, એ જ દિવસે સુમિતને હોસ્પિટલમાં એડમીટ કરવામાં આવ્યો. એનાં મા-બાપ શું થઈ રહ્યું છે એ કંઈ જ માની નહોતા શકતા, સમજી નહોતા શકતા.\nદરમિયાન હું પેલા પબ્લિક ગાર્ડને પહોંચ્યો અને એ જગ્યાએ દોડી ગયો કે જ્યાં સુમિતે પેલું બાવલું ઝાડી પાસે ફેક્યું હતું. મેં એક કલાક સુધી એને શોધવાની કોશિશ કરી, પણ એ જાણે કે હવામાં ગાયબ થઈ ગયું હોય એમ ત્યાંથી ગુમ થઈ ગયું હતું !\nએ પછી તો સુમિતના સ્વપ્નાંઓ દરેક રાત્રે લાંબા ને લાંબા થતાં ગયાં. એક મહિના જેટલાં… બે મહિના જેટલાં… ત્રણ… ચાર…, એણે પોતાના શરીરની સ્વસ્થતા ગુમાવી દીધી અને વધારે ને વધારે નબળો થતો ગયો. સ્વભાવ પણ ચીડિયો થઈ ગયો. ડોક્ટરો, સાઇકિયાટિ્રસ્ટ, ભૂવાઓ, કોઈ કંઈ જ ન કરી શક્યું. એનાં સ્વપ્નો જ્યારે એક વરસ જેટલાં લાંબા થવા લાગ્યા ત્યારે અમે સૌ અસહાય, લાચાર થઈ ગયા. વાતાવરણમાં શૂન્યતા અને દુઃખનાં પડઘા પડવા લાગ્યા.\nઅને… એક રાત્રે સુમિત પાગલ થઈ ગયો. એ દીવાલ સાથે માથું પછાડવા લાગતો અને ત્યારથી એણે પાગલપણાની દરેક હદ વટાવી દીધી હતી. ત્યાર પછી મેં હોસ્પિટલ જવાનું બંધ કરી દીધું. ચીખતા, રાડારાડ કરતા, ઉત્પાત મચાવતા અને લાચાર બની ગયેલા સુમિતને હું જોઈ નહોતો શકતો. અને હું જાણતો જ હતો કે હવે શું થવાનું હતું ! એ પછીના જ અઠવાડિયે એણે હોસ્પિટલની ટેરેસ પરથી મોતની છલાંગ લગાવી દીધી ! એનાં મા-બાપ બિચારાં મૂઢ થઈને આઘાતની ગર્તામાં ધકેલાઈ ગયા.\nએનાં છેલ્લાં સપનામાં, ડોક્ટરોના કહેવા પ્રમાણે, એણે એક હજાર વરસ જેટલું લાંબુ સપનું જોયું હતું ! અને… કદાચ એ જ આખરી સપનું એને આ ફાની દુનિયા છોડવા મજબૂર કરી ગયું.\n(ઈન્ટરનેટના મહાસાગરમાંથી મળેલી એક ઘટના જેને મૌલિક સ્વરૂપે રજૂ કરી છે.)\n– પરમ દેસાઈ, ૬, અર્ચનાપાર્ક, વિદ્યાવિહાર સ્કૂલ પાસે, સુભાનપુરા, વડોદરા. મો. ૮૪૬૯૧૪૧૪૭૯\nOne thought on “રાત રાતના ઓછાયા – પરમ દેસાઈ”\nSubodhchandra November 5, 2017 at 2:22 PM\n” અગોચર વિશ્વમા ” – આ શિર્ષક અંતર્ગત આવા ઘણા બનાવો એ કૉલમમા પ્રકાશિત થાય છે અને આવા બનાવો મા મોટેભાગે ” કોઇ હેતુ ” પણ હોય છે જેમા આવા ઇન્દ્રિયાતિત બનાવોની યથાર્થતા માટે હેતુ જરૂરી બને છે.\n← સોશિયલ મિડીયા, સર્જકો અને સાહિત્ય.. – જીજ્ઞેશ અધ્યારૂ\n“ટીડા જોશી” યંગક્લબનું એકાંકી; લેખક – બાબુભાઇ વ્યાસ →


એક દિવસમાં સૌથી વધુ 1,290ના મોત, સંક્રમિતોની સંખ્યા 50 લાખને પાર | નવગુજરાત સમય\n1 / 1 એક દિવસમાં સૌથી વધુ 1,290ના મોત, સંક્રમિતોની સંખ્યા 50 લાખને પાર\nબુધવાર સવાર સુધીમાં દેશભરમાં કોરોના વાયરસના 9,95,933 એક્ટિવ કેસ\nભારતમાં કોરોના વાયરસનું સંક્રમણ પૂર ઝડપે ફેલાઈ રહ્યું છે. સમગ્ર વિશ્વમાં કોરોના વાયરસના સૌથી વધારે કેસ ધરાવતા દેશોની યાદીમાં ભારત દેશ બ્રાઝીલને પાછળ છોડીને બીજા સ્થાન પર પહોંચી ગયો છે. સ્વાસ્થ્ય મંત્રાલયના આંકડા પ્રમાણે છેલ્લા એક દિવસમાં કોરોનાથી અત્યાર સુધીમાં સૌથી વધારે 1290 લોકોએ અંતિમ શ્વાસ ભર્યા છે. આ સાથે જ કોરોના સંક્રમણના કારણે મૃત્યુઆંક 82066 સુધી પહોંચી ગયો છે.\nછેલ્લા 24 કલાક દરમિયાન કોરોનાના 90123 કેસ નોંધાયા છે. આ સાથે જ સંક્રમિતોની કુલ સંખ્યા 5020359 સુધી પહોંચી ગઈ છે. જો કે, એક સારી બાબત એ પણ છે કે ભારતમાં ધીમે ધીમે કોરોનાની બિમારીમાંથી સ્વસ્થ્ય થનારા લોકોની સંખ્યા પણ વધી રહી છે. જેને કારણે ભારતમાં હવે કોરોના વાયરસનો રિકવરી રેટ પણ સુધરી રહ્યો છે.\nદેશમાં છેલ્લા 24 કલાક દરમિયાન 82961 દર્દીઓ કોરોનાની બિમારીમાંથી સ્વસ્થ્ય થઈ ગયા છે. આ સાથે જ આ આંકડો વધીને 3942360 સુધી પહોંચી ગયો છે જે કોરોનાના એક્ટીવ કેસ કરતા ત્રણ ગણા કરતા પણ વધારે છે. જેનાથી સ્પષ્ટ થાય છે કે બુધવાર સવાર સુધીમાં દેશભરમાં કોરોના વાયરસના 995933 એક્ટિવ કેસ છે.\nદુનિયાભરમાં કોરોના વાયરસના અત્યાર સુધીમાં 29567306 કેસ નોંધાઈ ચૂક્યા છે. જેમાંથી 934780 લોકોના મોત નિપજ્યા છે જ્યારે 19624520 લોકો સ્વસ્થ્ય થવામાં સફળ થયા છે. સમગ્ર દુનિયામાં અત્યારે 8555587 કેસ એક્ટિવ છે. સતત વધી રહેલા કેસના કારણે દુનિયામાં સૌથી વધારે કેસ ધરાવતા દેશોની યાદીમાં પહેલા સ્થાન પર અમેરિકા, બીજા સ્થાન પર ભારત, ત્રીજા સ્થાન પર બ્રાઝીલ અને ચોથા સ્થાન પર રશિયા છે.


Posted on 3:02 pm August 11, 2021 Author Niraj PatelComments Off on આણંદમાં રક્ષાબંધન પહેલા જ ભાઈએ ગુમાવી બહેન, ફોન ઉપર છેલ્લી વખત ભાઈ સાથે કર્યું પોતાનું દુઃખ\nસાસરીયામાં આવું થયું તો ભાઈની લાડલી બહેને મોતને વ્હાલુ કર્યું, તમારી આંખો થઇ જશે ભીની\nમહિલાઓ સાથે શારીરિક અને માનસિક ત્રાસ ના ઘણા કિસ્સાઓ સામે આવતા રહે છે., ઘણી મહિલાઓને સાસરિયા દ્વારા ત્રાસ આપવામાં આવે છે અને આ ત્રાસથી કંટાળીને ઘણી મહિલાઓ સમય કરતા પહેલા મોતને વહાલું કરતી હોય છે. આવી ઘટનાઓ સાંભળીને કોઈનું પણ હૃદય કંપી ઉઠે.\nત્યારે એવી જ એક ઘટના હાલ આણંદ જિલ્લામાં આવેલા ઉમરેઠ તાલુકાના થામણા ગામમાંથી સામે આવી છે. જ્યાં રક્ષાબંધન પહેલા જ એક બહેને સાસરિયાના ત્રાસથી ત્રાસી જઈને પોતાના ભાઈ સાથે છેલ્લી વાર ફોન ઉપર વાત કરીને ગળે ફાંસો ખાઈને પોતાનું જીવન ટૂંકાવી લીધું હતું. ફોન ઉપર ભાઈ બહેનની હિંમત વધારતો રહ્યો પરંતુ આખરે બહેન હિંમત હારી ગઈ અને મોતને વહાલું કરી લીધું.\nઆ બાબતે મળી રહેલી વધુ માહિતી અનુસાર વર્ષ 2012માં મૂળ પંચમહાલ અને હાલ કપડવંજ ખાતે રહેતી પ્રવીણાના લગ્ન ઉમરેઠ તાલુકાના થામણા ગમે રહેતા મુકેશ ગોહેલ સાથે કરવામાં આવ્યા હતા. પરણીતાને બે બાળકો પણ હતા. લગ્નના એક જ વર્ષમાં પ્રવીણાને તેના સાસુ સસરા અને પતિ દ્વારા શારીરિક તેમજ માનસિક ત્રાસ આપવામાં આવતો હતો. તેનો પતિ તેને ઢોર મારતો હોવા છતાં પણ મૂંગા મોઢે તે બધું સહન કરી રહી હતી.\nપરણીતાએ પોતાનું જીવન ટૂંકાવતા પહેલા તેના ભાઈને છેલ્લીવાર ફોન કર્યો હતો.જેમાં તેને તેના સાસરિયા દ્વારા આપવામાં આવતા ત્રાસની પણ વાત જણાવી હતી. ભાઈએ તેની બહેનને લેવા માટે આવવાનું પણ જણાવ્યું હતું. ત્યારે બહેને એમ પણ કહ્યું હતું કે તું એકલો ના આવતો તને આ લોકો મારશે. મહિલાએ એમ પણ જણાવ્યું હતું કે તેઓ વાળ પકડીને માર મારે છે. હું મરી જઈશ ત્યાં સુધી આ લોકો મને નહીં છોડે. મને મરી જવા દે”\nત્યારે બહેનની વાત સાંભળીને ભાઈએ ત્યાં આવવાની પણ વાત જણાવી હતી પરંતુ ભાઈ બહેનના ઘરે પહોંચે એ પહેલા જ બહેને મોતને વહાલું કરી લીધું હતું. જે અંગેની ફરિયાદ ભાઈએ ઉમરેઠ પોલીસ મથકમાં નોંધાવી હતી. ઉમરેઠ પોલીસે પતિ, સાસુ, સસરા વિરૂધ ગુનો દાખલ કરી વધુ તપાસ આરંભી છે.


2020માં તાંબામાં 27 ટકા અને સોનાની 24 ટકાની તેજીમાં 2021માં નવા રંગો પુરશે\nઇબ્રાહિમ પટેલ (મેરાન્યૂઝ.મુંબઈ): છેલ્લા પાંચ વર્ષમાં કોપર અને સોનાના ભાવમાં આપણે ઘણા બધા ઉતારચઢાવ જોઈ લીધા, પણ હજુ, ઘણા બધા આશ્ચર્યો આગળ ઉપર જોવાના બાકી છે. લાગે છે કે ૨૦૨૧માં ધાતુની આ જોડી મોટી તેજીની સાક્ષાત્કાર કરાવશે. કોરોના વાયરસની રસીએ નવા આશાવાદ જન્માવ્યા છે. ત્યારે જાગતિક અર્થવ્યવસ્થાઓ નવા અને ઊંચા શિખરો સર કરવાની આગાહીઓ થવા લાગી છે તે જોતાં, ૨૦૨૦માં તાંબામાં ૨૭ ટકા અને સોનામાં ૨૪ ટકાની તેજીમાં આગામી વર્ષે નવા રંગો પુરશે.\nછ કરન્સી બાસ્કેટનો ડોલર ઇંડેક્સ એપ્રિલ ૨૦૧૮ ના તળિયે જઇ બેસતા, ક્રિસમસ રજાઓ વચ્ચે ઓછી હાજરીવાળા એલએમઇ બજારમાં ગુરુવારે કોપર ત્રિમાસિક વાયદો ૭૮૪૮ ડોલર પ્રતિ ટન રહ્યો હતો. શાંઘાઇ ફ્યુચર્સ એક્સ્ચેન્જ પર ફેબ્રુઆરી વાયદો ૫૯,૪૮૦ યુઆન (૮૯૫૭.૮૦ ડોલર) બંધ રહ્યો હતો. મોટાભાગના રોકાણકારો અને કોમોડિટી ફંડ વર્ષાન્ત પૂરું થવાની રાહમાં અને એકાઉન્ટ કલોઝીન્ગ વચ્ચે, હાથ પરના સોદા વગર, ૨૦૨૧માં નવા સોદા પાડવા શાંત બેઠા છે.\nઇન્ટરનેશનલ કોપર સ્ટડી ગ્રુપે તેના ૨૦૨૦-૨૧ના કોપર માર્કેટ અહેવાલમાં કહ્યું છે કે અર્થતંત્રની પ્રવૃત્તિમાં ચાવીરૂપ ભૂમિકા નિભાવતા કોપરની માંગ અને આધુનિક ટેકનોલોજીમાં વપરાશ, સતત વધી રહ્યા છે. આટલું અધૂરું હોય તેમ, આગાળામાં વૈશ્વિક કોપર પુરવઠા ખાધ ૩.૮૭ લાખ ટન રહેવાની શકયતા પણ દાખવી છે.\nભારત અને ચીન જેવા આગેવાન દેશો તેમની માળખાગત સુવિધાઓ વધારી રહ્યા છે તે સંજોગોમાં ઘણા બધા દેશોનો ક્લીનઊર્જા તરફનો જુકાવ કોપર માંગને વધુ ટેકો આપશે. આઇસીએસજીએ ૨૦૨૧માં રિફાઈન્ડ કોપરની જાગતિક માંગનો અંદાજ ૧.૧ ટકા વૃધ્ધિનો મૂક્યો છે. કોરોના મહામારી સંદર્ભે ચીને કારખાનાઓ પર નિયંત્રણ મૂકીને આંશિક રીતે બંધ કરી દીધા હતા, સાથે જ સ્ક્રેપ સપ્લાયની તીર્વ અછત, તેની સાથે જ કોન્સનટ્રેટ આયાત ધીમી પડી તથા સલફયુરીક એસિડની ઓવર સપ્લાય સર્જાઇ હતી.\nમેટલ એનાલિસ્ટો કહે છે કે ત્રિમાસિક એલએમઈ કોપર વાયદો ૧૮ ડિસેમ્બરે સ્થપાયેલી ૮૦૨૭ ડોલરની ૮ વર્ષ (ફેબ્રુઆરી ૨૦૧૩)ની ઊંચાઈ આગામી દિવસોમાં પુન: જોવા મળશે. જો કે વિશ્વના સૌથી મોટા કોપર ગ્રાહક ચીન વિશ્વના અન્ય દેશ કરતાં વહેલો મહામારીમાંથી બહાર આવી જતાં, તેનું અર્થતંત્ર પણ ઝડપથી નવપલ્લવિત થવા લાગ્યું છે. ચીન અને અન્ય દેશમાં વર્ષારંભે લોકડાઉન લાગુ પડવાથી કોપર વાયદો ૨૩ માર્ચે ૧૨ ટકા ટકાના ઘટાડે ૪૩૭૧ ડોલર, ચાર વર્ષના તળિયે બેસી ગયો હતો.\nપરંતુ ચીનનું અર્થતંત્ર અને તેનો વેપાર હકારાત્મક વલણ અપનાવવા લાગતાં એપ્રિલ પછીથી કોપરમાં સતત અને સીધી તેજી જોવા મળી. બરાબર આ ગાળામાં અમેરિકા અને અન્ય દેશોમાં લોકડાઉનમાં ગયા છતાં તાંબાના ભાવ વધતાં જ રહ્યા હતા. પણ એનાલિસ્ટો ચીનના વિકાસની બે ટકા વૃધ્ધિની આગાહી કરી રહ્યા છે ત્યારે ચીન મેટલ માંગની આગેવાની લેશે અને ખાસ કરીને કોપરના ભાવ નવી ઊંચાઈ હાંસલ કરશે.\nભારત, જપાન, યુરોપ જેવા દેશો જ્યાં ૨૦૨૦માં કોરોના મહામરીને લીધે લોકડાઉનને લીધે આર્થિક પ્રવૃત્તિ ધીમી પડી ગઈ હતી, ત્યાં પણ હવે સુધારાનો પવન ફૂંકાવા લાગ્યો છે. ફાયઝર અને મોડર્ના જેવી કંપનીઓએ કોરોના વેકસીન પર મહારત પ્રાપ્ત કર્યાના અહેવાલ નવેમ્બરમાં જ આવવા લાગ્યા હતા, આ સમાચાર પર સવાર થયેલી કોપર તેજીમાં ભાવ બે જ મહિનામાં ૧૮ ટકા વધ્યા હતા.\nCopper business Market Rates Ibrahim Patel Business News Gujarati


admin 16th December 2017 લોક ગાયક No Comments\nગુજરાતી સંસ્કૃતિ તેમજ કલાકારોની કદર માત્ર ગુજરાત જ નહીં વિદેશમાં પણ છે. એમાંય ગુજરાતી ગાયક કલાકારોની તો વાત જ અલગ છે. લોકગીત, ભજન, લગ્નગીત સહિતના કાર્યક્રમ માટે મૂળ અમરેલી જિલ્લાની ગાયક કલાકાર કિરણ ગજેરા પણ આ ક્ષેત્રમાં સારૂ નામ ધરાવે છે. અમરેલીના ચલાલા ગામે જન્મેલી કિરણના પિતા ડ્રાઈવરની જોબ કરતા હતા. સાત સભ્યોના મોટા પરિવારની આર્થિક પરિસ્થિતિને જોતા કિરણ ગજેરાએ 13 વર્ષની ઉંમરે સિંગીગની શરૂઆત કરી. પરિવારના સપોર્ટથી આ ક્ષેત્રે આગળ વધેલી કિરણને પહેલા કાર્યક્રમ માટે માત્ર 60 રૂપિયાની ફી મળી હતી.\n2008માં પારિવારીક સમસ્યાના કારણે સિંગીગ છોડીને પરિવાર સાથે સુરત સ્થાયી થયેલી કિરણે એક વર્ષ પહેલા ફરી ગાવાની શરૂઆત કરી. કિરણે જણાવ્યું હતું કે, છ વર્ષ બાદ આ ક્ષેત્રમાં ફરી કાર્યરત થવા માટે સ્ટુડિયો સરસ્વતીના મનોજ જોબનપુત્રા ઉપરાંત રાજન રાયકા અને ધવલ મોટાનનો મોટો ફાળો રહ્યો છે. હોંગકોંગ જેવા દેશોમાં પણ કાર્યક્રમ આપી ચૂકેલી કિરણ આજે પોતાની Audi કાર ધરાવે છે. એટલું જ નહીં ભજન-લગ્નગીત જેવા કાર્યક્રમ માટે 70 હજારથી 1.50 લાખ ફી વસૂલ કરતી કિરણ તાજેતરમાં જ છ વીડિયો આલ્બમ પણ આપી ચૂકી છે.\nલોકોને પોતાના મનપસંદ સિંગરને સાંભળવવામાં જેટલી રૂચી હોય છે, તેટલી જ રૂચી તેઓ કેવા ઘરમાં રહે છે તે વિશે જાણવામાં હોય છે. ગુજરાતી સિંગરની યાદીમાં મૂળ અમરેલી જિલ્લાની કિરણ ગજેરા પણ પોતાના સ્વરના કારણે સારૂ નામ ધરાવે છે. હાલ પરિવાર સાથે સુરતમાં સ્થાયી થયેલી કિરણ ગજેરા 4BHKના આલિશાન ફ્લેટમાં રહે છે. સાત સભ્યોના મોટા પરિવારની આર્થિક પરિસ્થિતિને જોતા કિરણ ગજેરાએ 13 વર્ષની ઉંમરે સિંગીગની શરૂઆત કરી. જો કે આજે સિંગીગ દ્વારા આગવી ઓળખ ધરાવતી કિરણ પોતાની Audi કાર પણ ધરાવે છે.\nઆ છે ગુજરાતની ફેમસ 12 પટેલ Lady સિંગર, કોયલ જેવા અવાજથી મચાવે છે ધમાલ\nડાયરામાં થાય છે પૈસાનો વરસાદ તે9વર્ષના પટેલ ભજનીક હર્ષ પીપળયાને ઓળખો\nગુજરાતના ઉભરતા લોક સાહિત્યકાર અને હાસ્યકલાકાર ધનસુખભાઈ રાદડિયા


MLA રાકેશ શાહ અને વડોદરાના સેનેટ દિપક શાહની હત્યા કરી આતંક ફેલાવવો હતો\nનવગુજરાત સમય | Publish Date: Jan 23 2018 10:46AM\n- દિલ્હી પોલીસે પકડેલા અબ્દુલ સુભાન ઉર્ફ તૌકીરને ‘ભારતનો ઓસામા બીન લાદેન’ પણ કહેવામાં આવે છે!\n- વટવાના મકાનમાંથી વડોદરામાં બ્લાસ્ટ માટે કાવતરૂ ઘડ્યું પણ યોગ્ય રેકી નહીં થતા અમદાવાદમાં બ્લાસ્ટ કર્યાં\n- હથિયાર લેવા કર્ણાટકના ભટકલ ગામે પણ ગયો હતો: કયામુદ્દીન કાપડીયા સાથે બ્લાસ્ટનું આખુ પ્લાનીંગ ઘડ્યું હતુ\nભારતના ‘ઓસામા બીન લાદેન’ ગણાતો મોસ્ટ વોન્ટેડ આતંકવાદી અબ્દુલ સુભાન કુરેશી ઉર્ફ તૌકીર હવે દેશની સર્વોચ્ચ સુરક્ષા એજન્સી NIAની કસ્ટડીમાં આવી ગયો છે. શનિવારે રાતે દિલ્હીમાં થયેલા સામસામા ગોળીબારમાં અંતે દિલ્હીની સ્પેશિયલ સેલે તૌકીરને પકડી પાડ્યો હતો.\nતૌકીર અંગે ક્રાઈમ બ્રાન્ચે ઘટસ્ફોટ કર્યો છે કે, તેણે જુલાઈ ૨૦૦૮માં અમદાવાદમાં સિરિયલ બ્લાસ્ટ કર્યા તે પહેલા તે શહેરના ધારાસભ્ય રાકેશ શાહ અને વડોદરાના સેનેટ મેમ્બર દિપકભાઈ શાહની હત્યા કરી આતંક મચાવવા માંગતો હતો. આ હત્યા માટે તેમણે રાકેશભાઈ તથા દિપકભાઈની ઓફિસથી માંડીને ઘર સુધી રેકી પણ કરાવી હતી. પોલીસે ઘટસ્ફોટ કર્યો છે કે, તૌકીરે ગુજરાતમાં આતંક ફેલાવવા અનેક પ્રયાસ કર્યા હતા તેમાં એક તબક્કે તે કર્ણાટકના ભટકલ ગામ હથિયાર ખરીદવા માટે પણ પહોંચી ગયો હતો.\nક્રાઈમ બ્રાન્ચના સંયુક્ત પોલીસ કમિશનર જે.કે ભટ્ટનું કહેવું છે કે, અબ્દુલ સુભાન કુરેશી ઉર્ફ તૌકીર વર્ષ ૨૦૦૩-૦૪માં અમદાવાદના જુહાંપુરામાં યોજાયેલી સીમીની એક બેઠકમાં હાજર રહ્યો હતો અને ત્યારે જ તે વડોદરાના કયામુદ્દીન કાપડીયાના સંપર્કમાં આવ્યો હતો. તે ધારાસભ્ય રાકેશભાઈ શાહ અને વડોદરાના સેનેટ મેમ્બરની હત્યામાં નિષ્ફળ રહેતા કર્ણાટક પહોંચ્યો હતો અને રીયાઝ ભટકલ તથા ઈકબાલ ભટકલને મળ્યો હતો. ત્યાંથી તેને હથિયાર ખરીદવા હતા પરંતુ તેનો મેળ નહીં પડતા પરત અમદાવાદ આવીને વટવાના એક મકાનમાં રોકાયો હતો. અહીંથી તેણે કયામુદ્દીન કાપડીયા સાથે મળીને મુઝીબ અને આલમઝેબ અફ્રિદી સહિતના કેટલાક આતંકવાદીઓને બ્લાસ્ટ માટે તૈયાર કર્યા અને આતંકવાદી ટ્રેનિંગની વિડિયો કેસેટ્સ પણ આપી હતી.\n૨૬ જુલાઈ ૨૦૦૮માં અમદાવાદમાં સિરિયલ બ્લાસ્ટ કરીને તે કયામુદ્દીન, આલમઝેબ અને મુજીબ સાથે મળી પહેલા મધ્ય પ્રદેશના જબલપુર ગયો હતો અને ત્યાંથી તે બિહાર જતો રહ્યો હતો. ત્યાર બાદ તે નેપાળના રસ્તે પાકિસ્તાન પણ ગયો હતો.\n૨૬ જાન્યુઆરીના દિવસે હુમલાનો પ્લાન હતો\nદિલ્હી પોલીસનું કહેવું છે કે, થોડા સમય પહેલા જ પોલીસને આગામી ૨૬મી જાન્યુઆરીએ આતંકવાદી હુમલો થઈ શકે છે તેવા ઈનપુટ મળ્યાં હતા. આ ઈનપુટ આધારે દિલ્હી સ્પેશિયલ સેલની ટીમે તપાસ શરૂ કરીને દિલ્હીમાં છુપાયેલા આતંકવાદીઓને શોધી કાઢવાનું ઓપરેશન શરૂ કર્યું હતુ. જેમાં તૌકીરની ધરપકડ કરાઈ હતી. તૌકીર છેલ્લા લાંબા સમયથી ગણતંત્ર દિને આતંકી હુમલો કરવાની ફિરાકમાં હોવાનું પોલીસને જાણવા મળ્યું છે.\nદરેક શહેરમાં પોતાની ઓળખ બદલીને રહેતો હતો\nઅબ્દુલ સુભાન ઉર્ફ તૌકીર આતંકવાદી સંગઠનોમાં અલગ અલગ નામે ઓળખાય છે. ક્યાંક તેની ઓળખ કાસીમ તો ક્યાંક જાકીર તો ક્યાંક હાજી ઉસ્માન છે. તૌકીર અત્યંત ચબરાક આતંકવાદી છે તે માનતો કે તેનો કોઈ સાગરીત પકડાય અને પોલીસ સમક્ષ તમામ હકિકત કબૂલી નાંખે તો પણ તેના અંગેની ઓળખ છતી થવી જોઈએ નહીં. માટે તે દરેક જગ્યાએ પોતાની ઓળખ અલગ જ આપતો હતો. તેનું નામ વાઘામોનનાં જંગલમાં અલગ હતુ.\nવર્ષ ૨૦૦૭-૦૮ના છ મહિનામાં છ જગ્યાએ બ્લાસ્ટ કર્યા\nતૌકીરે વર્ષ ૨૦૦૭થી ૨૦૦૮ દરમિયાનનાં છ મહિનામાં જ બેંગ્લોર, જયપુર, અમદાવાદ, સુરત, દિલ્હી અને મુંબઈમાં બોમ્બ પ્લાન્ટ કર્યાં અને બ્લાસ્ટ પણ કર્યાં હતા. આ તમામ છ જગ્યાના કેસમાં તે મુખ્ય સુત્રધાર તરીકે ઉપસી આવ્યો હોય દેશભરની પોલીસ તેને ભારતના ઓસામા બીન લાદેન તરીકે ઓળખવા લાગી હતી. આ તમામ આતંકી હુમલામાં તે શરૂઆતથી અંત સુધીના તમામ પ્લાનીંગમાં મુખ્ય ષડયંત્રકાર તરીકે રહ્યો હતો.\nસિરિયલ બ્લાસ્ટનો ૮૩મો આતંકવાદી પકડાયો\nક્રાઈમ બ્રાન્ચના સુત્રોનું કહેવું છે કે, અમદાવાદ સિરિયલ બ્લાસ્ટના કેસમાં કુલ ૯૮ આતંકવાદીઓના નામ તપાસમાં ખુલ્યાં હતા. જે પૈકી અત્યાર સુધીમાં તૌકીરને મળીને કુલ ૮૩ આતંકવાદી પકડાયાં છે. જ્યારે છોટા સાજીદ, બસર અને અબ્દુલ સત્તારના મોત થયાની સત્તાવાર વિગતો પોલીસને મળી છે. જ્યારે બડા સાજીદ કાશ્મીરમાં આઈ.એસ.આઈ.ની સાથે મળીને આતંક ફેલાવામાં આર્મીના હાથે માર્યા ગયાની ચર્ચા છે પરંતુ તેના કોઈ પુરાવા હજુ સુધી પોલીસને મળ્યાં નથી.\nરાજીનામાં લખ્યું હતુ ‘અલ્હાકી ખોજમે જા રહાં હું’\nક્રાઈમ બ્રાન્ચ છેલ્લા અનેક વર્ષોથી અબ્દુલ સુભાન ઉર્ફ તૈકીરને શોધી રહી હતી. આ દરમિયાન ક્રાઈમ બ્રાન્ચને મુંબઈમાં તપાસ દરમિયાન જાણવા મળ્યું કે તે મુળ મુંબઈનો છે અને ૧૯૯૫માં મુંબઈની ભારતીય વિદ્યાપીઠમાંથી ડિપ્લોમાં ઈન ઈન્ડસ્ટ્રિયલ ઈલેક્ટ્રોનીકની ડિગ્રી મેળવી હતી. જો કે, તેને કોમ્પ્યુટર સોફ્ટવેરમાં આગળ વધવુ હોય તે ૧૯૯૬માં મુંબઈની રેડીકલ સોલ્યુશન નામની કંપનીમાં જોડાયો અને કામ કરવા લાગ્યો હતો. તેણે કંપનીમાંથી રાજીનામુ આપતી વેળા અંદર લખ્યુ હતુ કે, ‘મેં અલ્હા કી ખોજમે જા રહાં હુ’.


કરિશ્મા તન્ના વાદળી રંગની બિકીની પહેરીને પૂલમાં પ્રવેશી, પતિની છાતીને ગળે લગાવીને કર્યો ઘણો પ્રેમ, જુઓ ફોટો | SATYA DAY\nHome Display કરિશ્મા તન્ના વાદળી રંગની બિકીની પહેરીને પૂલમાં પ્રવેશી, પતિની છાતીને ગળે લગાવીને...\nકરિશ્મા તન્ના વાદળી રંગની બિકીની પહેરીને પૂલમાં પ્રવેશી, પતિની છાતીને ગળે લગાવીને કર્યો ઘણો પ્રેમ, જુઓ ફોટો\nકરિશ્મા તન્ના બિકીની ફોટોઝઃ કરિશ્મા તન્ના સોશિયલ મીડિયા પર ખૂબ જ એક્ટિવ છે અને હવે જ્યારે તેણે પતિ વરુણ બંગેરા સાથે પૂલમાં ઠંડક કરતી તસવીરો શેર કરી છે, ત્યારે તેને વાયરલ થતાં વાર લાગી નથી. વાદળી બિકીનીમાં આ અભિનેત્રી પૂલમાં વરુણ સાથે રોમેન્ટિક પોઝ આપતી જોવા મળે છે.\nઆ વર્ષે ફેબ્રુઆરીમાં દુલ્હન બનેલી કરિશ્મા તન્ના હવે પૂલમાં એન્ટ્રી કરી ચૂકી છે. બ્લુ બિકીની પહેરીને પાણીમાં ઉતરેલી કરિશ્માની આ સ્ટાઈલ જોઈને ચાહકોના દિલની ધડકન તેજ થઈ ગઈ છે. કરિશ્માની લેટેસ્ટ તસવીરો જોઈને ફેન્સની આંખો ભરાઈ આવે છે. (તસવીર – સોશિયલ મીડિયા)\nખાસ વાત એ છે કે કરિશ્મા પૂલમાં એકલી નથી પરંતુ પતિ વરુણ બંગેરા સાથે જોવા મળી રહી છે અને બંનેનો રોમાંસ પાણીમાં સ્પષ્ટપણે જોવા મળી રહ્યો છે. કરિશ્મા ઘણી બધી રોમેન્ટિક પોઝ આપતી જોવા મળે છે, ક્યારેક તેની છાતી પર બેઠી છે તો ક્યારેક તેની પીઠ પર બેઠી છે. (તસવીર – સોશિયલ મીડિયા)\nકરિશ્મા તન્ના માત્ર ઈન્ડસ્ટ્રીની સૌથી સુંદર અભિનેત્રીઓમાંની એક નથી, પરંતુ તેના બોલ્ડ એક્ટનો જાદુ પણ સારી રીતે ચાલે છે. સોશિયલ મીડિયા પર ખૂબ જ એક્ટિવ રહેતી કરિશ્મા તન્ના અવારનવાર પોતાના વીડિયો અને ફોટો શેર કરતી રહે છે. (તસવીર – સોશિયલ મીડિયા)\nહવે ઉનાળો છે, તેથી કરિશ્મા તન્ના ઠંડક માટે પૂલ પર ઉતરી અને પતિ વરુણ સાથે ખૂબ જ મસ્તી કરી. હવે આ તસવીરો પણ કરિશ્મા તન્નાએ શેર કરતાની સાથે જ સોશિયલ મીડિયા પર વાયરલ થઈ ગઈ છે. (તસવીર – સોશિયલ મીડિયા)\nબંનેએ આ વર્ષે5ફેબ્રુઆરીના રોજ લગ્ન કર્યા હતા, જેનો વીડિયો અને ફોટો સોશિયલ મીડિયા પર ખૂબ જ છવાઈ ગયો હતો. હવે કરિશ્મા ઘણીવાર વરુણ સાથે ક્વોલિટી ટાઈમ પસાર કરતી જોવા મળે છે. કરિશ્મા તન્નાની વેબ સિરીઝ હશ-હુશ ગયા અઠવાડિયે જ રિલીઝ થઈ છે. (તસવીર – સોશિયલ મીડિયા)\nPrevious articleશું શમશેરા હિન્દીમાં રિલીઝ નથી થઈ રહી, પોસ્ટર જોઈને તમે શું વિચારો છો?\nNext articleમલાઈકા અરોરાનો બતાવો હોટ લુક, પહેર્યા એવા કપડાં કે પસીનો છુટી જાય જુઓ વિડીયોમાં


November 2019 – Nikki Ni Kavita\nથોડું કંઈક લખવાની આદત રાખીએ\n_____કોઈને એક પ્રેમથી ભરેલો પત્ર , કોઈના સાથે મન દુ:ખ થયું હોય એની વાતો, આપણી ઇચ્છાઓ કે પછી આપણી દિનચર્યા…. શરૂઆત કરવી કોઈ પણ વાત માટે અઘરી હોય છે પરંતુ કર્યા પછી જે મનને ખુશી કે શાંતવના મળે છે એ ગજબની છે.\n_____એક નાનકડી શરૂઆત કરો, તમારા માતા, પિતા,પતિ, પત્ની , બાળક કે પછી મિત્રને જન્મદિવસ પર એક નાનકડો પત્ર લખો . ઘણીવાર આપણે જે feelings બોલી નથી શકતા લખી સારી રીતે શકીએ છીએ. વિચાર કરો તમારા પત્રની ખુશીએ વ્યક્તિના ચહેરા પર . ક્યારેક કોઈ problem આવ્યો અને કોઈ રસ્તો નથી સૂઝતો તો એક પત્ર ભગવાનને લખી લો અને તમારા મંદિરમાં મૂકી દો.આજે નહી તો કાલે તમને એનો રસ્તો મળી જ જશે.\n_____Day to day નું to-do list બનાવો, તો તમરી ટીવી જોવાની કે ફોનમાં ગપ્પા મારવાની આદત ઓછી થઈ જશે। અને તમારા તમામ કામ સમય પર સંપૂર્ણ પણ થઈ જશે. કોઈના પર આવેલો ગુસ્સો કે આપણા મનની અકળામણ લખી લેવાથી પણ મન શાંત થઈ જાય છે કારણ એ આપણે કાગળ અને પેન સાથે share કરી લીધો.\n_____દરેક વાત હું મારા અનુભવથી કરું છું , નુકસાન કશે પણ છે જ નહી અને ફાયદા પણ ઘણા છે તો કેમ શરૂઆત ના કરવી ?\nકોશિશ જરૂરથી કરજો।\nThe Audio Version of ‘થોડું કંઈક લખવાની આદત રાખીએ’\nPosted on 24-November-2019 24-November-2019 16 Comments on થોડું કંઈક લખવાની આદત રાખીએ\nઉદાસી તો આવે ને જાય જીવ તારે હસતા રહેવું,\nરાગ આવે કે ના આવે ખુશીના ગીત તારે ગાતા રહેવું,\nઅબોલા કોઈના પણ હોય જીવ તારે બોલતા રહેવું,\nરાત કેવી પણ કડવી હોય સવાર સુગંધિત બનાવતા રહેવું,\nખાલી હાથે આવ્યા ખાલી હાથે જવાના હંમેશા યાદ કરતા રહેવું,\nઝઘડા તો વળી થયા કરે સ્વભાવને શાંત તારે રાખતા રહેવું,\nકાલની ચિંતા છોડી આજને તારે માણતા રહેવું,\nજો હોય થોડું તારી પાસે તો થોડું સોને આપતા રહેવું,\nદિલ દુભાય કોઈનું તો જીવ તારે માફી માંગતા રહેવું,\nજે આપીશું એ જ મળશે એ હકીકત માનતા રહેવું,\nકંઈ નહી તો જીવ તારે સૌના પર ભારોભાર પ્રેમ વરસાવતા રહેવું.\nThe Audio Version of ” જીવ તારે”\nPosted on 17-November-2019 17-November-2019 28 Comments on જીવ તારે….\nથોડા હસમુખાને થોડા ભોળા પણ છે,\nઆજકાલ એ થોડા ચૂપચૂપ પણ છે,\nઆમ તો એ એકદમ શાંત છે,\nને ક્યારેક વાતોનો ખજાનો છે,\nથોડા બાળક જેવા ને થોડા ગુસ્સાવાળા પણ છે,\nએમના વિચારોથી એ ખૂબ મક્કમ છે,\nમનથી થોડા હારી ગયા છે,\nપણ જીતશે એનો નિશ્ચય કરી બેઠા છે,\nદરરોજ સવાર કસરતથી શરૂ કરે છે,\nમન થાય તો મળે એની સાથે ચેસ રમે છે,\nનહીતર ટીવી સામે કલાકો વીતાવે છે,\nકોઈ આવી જાય તો ખુશખુશાલ છે,\nપણ એના જવાના ડરથી ભરાઈ જાય છે,\nચપલ વગર નીચે ઊતરે છે,\nઆવું છું તને મૂકવા રડતા બસ બેસી જાય છે,\nકડક મારા પાપા મને જતાં જોઈ ખૂબ રડે છે,\nજલદી આવજે બેટા ભરેલી આંખોથી બોલે છે,\nશું તમારા પપા પણ કંઈ આવા છે?\nThe Audio Version of ‘પ્રેમાળ પિતા’\nPosted on 10-November-2019 10-November-2019 30 Comments on પ્રેમાળ પિતા\nતારી સાથેનો સફર\nસફર જિંદગીના કંઈ સરળ નથી હોતા,\nહમસફર મળી જાય તો અઘરા પણ નથી હોતા.\nસવાર કંઈ હંમેશા રળિયામણી નથી હોતી,\nબાજુમાં જો એ હોય તો કંઈ ઓછી રૂપાળી નથી હોતી.\nમહેફિલમાં હોઈએ અને મોજ થાય જ એવું નથી હોતું,\nએક જ વ્યકિત એવી મળે તો એકાંતની મજા કંઈ ઓછી નથી હોતી.\nબધા જ ચાહે આપણને એવું જરૂરી નથી હોતું,\nપણ એની લાગણીના હોય તો જીવન જીવન નથી હોતું.\nએવી એક પળ નથી હોતી જેમાં તારા વિચારો નથી હોતા,\nતારો પ્રેમ ક્યારેય કોઈના માટે ઓછો નથી હોતા.\nસાથ આમ કંઈ જીવનમાં સૌનો જરૂરી નથી હોતો.\nતારી ગેરહાજરીમાં દિલને દુ:ખ ઓછા નથી હોતા.\nહમસફર જો તું હોય જિંદગીથી કોઈ વધારે અપેક્ષા નથી હોતી.\nThe Audio Version of ‘તારી સાથેનો સફર’\nPosted on 1-November-2019 26 Comments on તારી સાથેનો સફર


Valsad municipality rojamadaroni sixth day strike | વલસાડ નગરપાલિકાના રોજમદારોની હડતાલનો છઠ્ઠો દિવસ,ઢગલાં ઠેરના ઠેર - Divya Bhaskar\nValsad Municipality Rojamadaroni Sixth Day Strike\nવલસાડ નગરપાલિકાના રોજમદારોની હડતાલનો છઠ્ઠો દિવસ,ઢગલાં ઠેરના ઠેર\nવલસાડ: વલસાડ શહેરમાં કામદારોની હડતાલ સમેટાય અેવા કોઇ અણસાર હજુ સુધી આવી શકતાં નથી. જેને લઇ રોજનું લાવી રોજ ખાનારા કામદારોની હાલત હવે કફોડી બની રહી છે. સરેરાશ 250 દૈનિક કમાતા 400 જેટલા કામદારો હડતાલ પર ઉતરતાં તેની પાછળ થતો દૈનિક 1 લાખનો ખર્ચ બચી રહ્યો છે.\n- વલસાડ નગરપાલિકાના રોજમદારોની હડતાલનો છઠ્ઠો દિવસ,ઢગલાં ઠેરના ઠેર\n- હડતાલ પર ઉતરેલા 400 કામદારોને6લાખનું નુકશાન, વલસાડ નગરપાલિકાની બચત\nબીજી તરફ આ કામદારોની આવક પર પણ આટલો ફટકો પડી રહ્યો છે. જ્યારે આ બંનેની લડાઇમાં શહેરીજનોની હાલત કફોડી બનવા તરફ વધી રહી છે.વલસાડ નગરપાિલકાના 400 જેટલા રોજમદારો કાયમી કરવાની માંગણી સાથે હડતાલ પર બેઠા છે. તેમની માંગણી સંતોષાતો પરિપત્ર પણ પાલિકા પાસે આવી ગયો છે, પરંતુ હજુ પણ તેમને પાલિકાના સંચાલકો પર વિશ્વાસ ન હોય, તેઓએ હડતાલ યથાવત રાખી છે. જેના કારણે તેમની રોજની કમાણી પર ફટડો પડી રહ્યો છે.\nગરીબ કામદારોની હાલત કફોડી બની રહી છે. જ્યારે બીજી તરફ પાલિકાનો રોજીંદો 1 લાખનો ખર્ચ બચી રહ્યો છે. જોકે, આ બંને વચ્ચે સુલેહના અભાવે વલસાડના શહેરીજનોનો મરો થઇ રહ્યો છે. જ્યાં સુધી પાલિકા અને કામદારો વચ્ચે સુલેહ ન થાય અને હડતાલ ન સમેટાય ત્યાં સુધી વલસાડમાં સફાઇની સમસ્યાનો અભાવ રહે એવું લાગી રહ્યું છે.\nઅન્ય પાલિકાના કામદારો સફાઇ માટે ઉતરશે\nપાલિકાના કામદારો હજુ પણ હડતાલ પરથી ન ઉઠે તો પાલિકા દ્વારા અન્ય પાલિકા પાસે મદદ મંગાઇ છે. હડતાલના બીજા દિવસે પારડીના કામદારો આવ્યા પરંતુ થોડું કાર્ય પતાવી પરત ફર્યા હતા.હજુ પણ હડતાલ યથાવત રહે તો, તેમના દ્વારા અન્ય પાલિકાના કામદારોને યેન કેન પ્રકારે લાવવા જ પડશે.\nસ્વાસ્થ્ય વિભાગના કર્મચારીઓ પણ કામે લાગશે\nસ્વાસ્થ્ય વિભાગના કર્મચારીઓએ શહેરના લોકોના સ્વાસ્થ્ય માટે ઘરે ઘરે ફરીને તાવની દવાઓ વહેંચી હતી. આ વર્ષે પણ જો હડતાલ ન સમેટાઇ તો, શહેરની હાલત બદતર થઇ જશે અને તેમણે ફરીથી દવાના વિતરણ માટે અને સરવે માટે શહેરના સ્લમ વિસ્તારમાં ફરવું પડશે.


Arms License: પોતાની સુરક્ષા માટે લઈ શકો છો હથિયાર, લાયસન્સ માટેની આટલી છે શરતો, પાંચ વર્ષ માટે રાખી શકશો હથિયાર - GSTV\nજો આપ પણ કોઈ બિઝનેસ અથવા જોબ કરો છો, જેમાં આપને દરરોજ મોટા જોખમ સાથે ફરવાનું થતું હોય તો આપના પર હંમેશા લૂંટફાટનો ખતરો મંડરાઈ રહેતો હોય છે. ત્યારે આપ વિચારતા હોવ છો કે, જો આપને આર્મ્સ લાયસન્સ મળી જાય તો કેટલીય મુશ્કેલીના સમયે લૂંટારાઓ કે બદમાશો સામે રક્ષા કરી શકાય.\nતો આજે અમે અહીં આપને જણાવીશું કે કેવી રીતે આપ લાયસન્સ પ્રાપ્ત કરી શકશો. તેને લેવા માટેના ક્યાં નિયમો અને શરતો છે. આપને ક્યા ક્યા હથિયારો રાખવાનું લાયસન્સ મળી શકે છે.\nઆર્મ્સ લાયસન્સ માટે જરૂરી શરતો\nઆર્મ્સ લાયસન્સ એક્ટ 1959 અનુસાર કોઈ પણ સક્ષમ વ્યક્તિ પોતાની આત્મરક્ષા માટે પ્રશાસન પાસેથી આર્મ્સ લાયસન્સ લઈ શકે છે. તેના માટે અરજી કરવાની ઉંમર ઓછામાં ઓછી 21 વર્ષ હોવી જોઈએ.તે ભારતનો નાગરિક હોવો જોઈએ. તેના પર કોઈ ગંભીર ગુનાહિત કેસ થયેલ ન હોવો જોએ. તે શારીરિક અને માનસિક રીતે એકદમ સ્વસ્થ હોવો જોઈએ. તેના પર કોઈ સરકારી દેવું ન હોવું જોઈએ.\nલાયસન્સ માટે કારણ બતાવાનું રહેશે\nઅરજી કરતા પોતાના ફોર્મમાં એક સાથે એપ્લીકેશન પણ આપવાની રહેશે. જેમાં તથ્યો અને પુરાવા સાથે એ સ્પષ્ટ કરવાનું રહેશે કે, તેને લાયસન્સની જરૂર છે. આ ઉપરાંત જો આપ શૂટીંગ પ્લેયર છે, તો આપને હથિયારનું લાયસન્સ મળી શકે છે. જો કે તેના માટે પણ આપે હથિયાર બતાવા પડશે.\nફોર્મ સાથે આપવા પડતા ડોક્યુમેન્ટ\nઓળખાણ પત્ર અને એડ્રેસ પ્રુફ\nકોઈ પણ પ્રકારના દેવાની જાણકારી\nકોણ આપી શકે છે લાયસન્સ\nઅલગ અલગ રાજ્યોમાં જિલ્લા અધિકારી, કમિશ્નર અથવા આ રેંકના અન્ય અધિકારી લાયસન્સ જાહેર કરી શકે છે. આપને ડીએમ અથવા કમિશ્નર ઓફિસમાંથી ફોર્મ લઈને ત્યાં આર્મ્સ લાયસન્સ માટે અરજી કરવાની રહેશે. આ ફોર્મની સાથે તમામ જરૂરી ડોક્યુમેંટ લગાવાના હોય છે. સાથે જ એ પણ બતાવાનું રહેશે કે, આપને પિસ્તોલ,રિવોલ્વર અથવા રાઈફલ વગેરેમાંથી ક્યા હથિયાર માટે લાયસન્સ જોઈએ છે.\nબે જગ્યાએ માગવામાં આવે છે રિપોર્ટ\nત્યાર બાદ ડીએમ તે એપ્લીકેશનને સંબંધિત સ્ટેશન અથવા એસડીએમ ઓફિસમાં ફોરવર્ડ કરીને રિપોર્ટ માગે છે. બંને જગ્યાએથી અરજીકર્તા વિશે ઉંડાણપૂર્વક તપાસ કરવામાં આવે છે અને તેને હથિયારના લાયસન્સની જરૂર છે તે પરખવામાં આવશે. ત્યાર બાદ રિપોર્ટ પોલીસ સ્ટેશનની કાઢી ડીએસપી ઓફિસ, ત્યાંથી એસપી ઓફિસ થઈને ડીએમ સુધી પહોંચસે. ત્યાં પ્રશાસન તરફથી એકાઉટંટ, મામલતદાર, કલેક્ટર અથવા એડીએમ થઈને પોતાના રિપોર્ટનું આકલન કરીને લાયસન્સના મુદ્દા પર વિવેકથી નિર્ણય કરશે.\nઆ જગ્યાએથી ખરીદી શકશો હથિયાર\nજ્યારે ડીએમ લાયસન્સ જાહેર કરે છે તો આપ હથિયાર ખરીદી શકો છો. હથિયાર ખરીદી માટે આપને બે ઓપ્શન આપવામાં આવે છે. આપ ઈચ્છો તો સરકારી ઓર્ડિંનેસ ફેક્ટ્રીમાંથી હથિયાર લઈ શકો છો. ત્યાંથી હથિયાર આપને ખૂબ સસ્તામાં મળી રહેશે. ત્યાંથી આપ લગભગ એક દોઢ લાખ રૂપિયામાં રિવોલ્વર લઈ શકો છો. આપ પ્રાઈવેટ હન હાઉસમાંથી હથિયાર ખરીદી શકો છો. જો કે, ત્યાંથી હથિયાર ખરીદવા પર આપને લગભગ દોઢ ગણો વધારે ખર્ચો થશે.\nપાંચ વર્ષ માટે મળે છે લાયસન્સ\nહથિયાર ખરીદ્યા બાદ આપને ડીએમ ઓફિસ અથવા સિટી મજિસ્ટ્રેટ ઓફિસમાં જઈને તેની ડિટેલ નોંધ કરાવી પડે છે. આ સાથે જ આપ નજીકના સ્ટેશનમાં જઈને વિવરણ નોંધાવાનું રહેશે. આ રજીસ્ટ્રેશન બાદ આપ પોતાનું લાયસન્સ લઈને કેરી કરી શકો છો. આર્મ્સ લાયસન્સ પાંચ વર્ષ માટે જાહેર કરી શકે છે. જે બાદ પરીથી રિન્યૂ કરવું પડે છે. રિન્યૂઅલના સમયે ફરીજી અરજીકર્તા તપાસ કરવાની હોય છે. કોઈ પણ વ્યક્તિ બેથી વધારે હથિયાર રાખી શકતો નથી.


મૂળા ખાધા પછી તરત જ ૫ વસ્તુઓ ન ખાવી જોઈએ, શરીરને થાય છે ભયંકર રોગ… | ગુજરાત ટ્રેન્ડ\nમિત્રો, શિયાળાની ઋતુમાં મૂળા સૌથી વધુ જોવા મળે છે અને લોકો તેને કાચી કે પકાવીને ખાય છે. આજે અમે તમને મૂળા ખાવાના ફાયદા અને તેના કેટલાક ગેરફાયદા વિશે જણાવવા જઈ રહ્યા છીએ જેના વિશે તમે ભાગ્યે જ જાણતા હશો. રોજ સવારે ઉઠ્યા પછી મૂળા ખાવાથી કમળા જેવા રોગ મટે છે. મૂળા પેટ અને લીવર માટે ખૂબ જ સારી છે અને તે પેટ અને શરીરમાંથી ઝેરી તત્વોને દૂર કરવાનું પણ કામ કરે છે. મૂળા પાચન અને હરસના લક્ષણોમાં રાહત આપે છે, તેનો રસ પણ શરીર માટે ખૂબ જ સારો છે.\nમૂળાના બીજનો ઉપયોગ વજન ઘટાડવામાં પણ મદદરૂપ છે. મૂળામાં ખૂબ જ ઓછું કાર્બોહાઇડ્રેટ અને ખૂબ જ ઓછું સુપાચ્ય પાણી હોય છે. તેથી, જે લોકો વજન ઘટાડવા માંગે છે તેમના માટે તે ખૂબ જ સારો આહાર છે. લોકો સલાડના રૂપમાં પણ મૂળા ખાય છે. મૂળા ખાવાથી હૃદયરોગ જેવી સમસ્યા થતી નથી, મૂળા ઘણા સ્વાસ્થ્ય લાભો પણ આપે છે. કેન્સરને ઓછું કરવામાં પણ મૂળા ખૂબ જ ફાયદાકારક છે. મૂળા એક ડિટોક્સ ફાયર છે, તેથી તે કિડની, કોલોન અને મોઢાના કેન્સર માટે ખૂબ જ ઉપયોગી છે.\nમૂળા ખાવાથી કબજિયાત પણ દૂર થાય છે, મૂળા કબજિયાતના લક્ષણોને દૂર કરે છે. રોજના મૂળા મળ અને ઝાડા જેવા રોગોથી છુટકારો અપાવવામાં પણ મદદ કરે છે. ડાયાબિટીસના દર્દી માટે પણ મૂળા ખૂબ જ ગુણકારી છે, તેથી ડાયાબિટીસના દર્દીઓ માટે મૂળાનું સેવન ફાયદાકારક છે. જેમ મૂળા ખાવાના કેટલાક ફાયદા છે તેવી જ રીતે તેના નુકસાન પણ છે. ચાલો જાણીએ તેના ગેરફાયદા વિશે…\nમૂળા ખાધા પછી કે પહેલા માછલીનું સેવન ન કરવું જોઈએ. મૂળા ખાધા પછી તરત જ દૂધ ન પીવું. મૂળાને કાળા ચણા સાથે ન ખાવા જોઈએ કારણ કે તેના વધુ પડતા સેવનથી ભૂખ ન લાગવી, ગળામાં દુખાવો અને સોજો આવી શકે છે. મૂળા આયર્નનો ઉત્તમ સ્ત્રોત છે. તેને ખાધા પછી તરત સૂવું નહીં કારણ કે તેના પાચન માટે શરીરને વધારાની ઊર્જાની જરૂર હોય છે. જેના કારણે રાત્રે તેનું પાચન યોગ્ય રીતે થતું નથી. તેથી, કેટલીકવાર તે પેટમાં દુખાવોનું કારણ બની શકે છે. સારા પરિણામ માટે મૂળા હંમેશા દિવસ દરમિયાન ખાવી જોઈએ.\nવ્યક્તિએ ખાલી પેટ એટલે કે સવારે સૌથી પહેલા મૂળા ખાવાનું ટાળવું જોઈએ. તેનું કારણ તેમાં આયર્નનું વધુ પ્રમાણ છે. કારણ કે આયર્નની વધુ માત્રાને કારણે જો તમે તેને ખાલી પેટ ખાઓ છો તો પાચન સંબંધી સમસ્યાઓ ઊભી થઈ શકે છે, ઘણી વખત તેનાથી પેટમાં દુખાવો અથવા ગેસ બનવાની સમસ્યા થાય છે. મૂળા એ પૃથ્વીની અંદર ઉગાડવામાં આવતો ખોરાક હોવાથી તે સ્વભાવે ભારે છે. જ્યારે આયર્નથી ભરપૂર મખાના પાણીમાં ઉગે છે, તે પ્રકૃતિમાં હલકો ખોરાક છે, તેથી તેનું પાચન સરળ છે અને આપણે તેને ખાલી પેટે ખાઈ શકીએ છીએ.\nમૂળા અને મખાનાની સરખામણી અહીં એટલા માટે કરવામાં આવી છે જેથી તમારા મનમાં કોઈ શંકા ન રહે કે મખાનામાં પણ આયર્ન ભરપૂર માત્રામાં હોય છે, તેનું ખિર કે દૂધ સાથે સેવન કરવું ફાયદાકારક કહેવાય છે. હકીકતમાં, આયર્નનો વિપુલ સ્ત્રોત હોવા છતાં, મખાના અને મૂળા વચ્ચેનો મુખ્ય તફાવત એ તેમનો સ્વભાવ છે. તેથી તેમને ખાવાની રીત બદલાય છે.\nવધુ સારા ફાયદા માટે, તમારે હંમેશા શિયાળા દરમિયાન અને તડકાના સમયે મૂળો ખાવા જોઈએ. જો તમે તેને સલાડ, પરાઠા અથવા શાકના રૂપમાં ત્રણ વાગ્યા પહેલા ખાઈ લો તો સારું રહેશે. આ સાથે મૂળા તમારા શરીરને ગરમ રાખવા માટે દવાની જેમ કામ કરશે. બપોર સુધી તેને શાક તરીકે ખાઓ. જો તમે તેને પરાઠાના રૂપમાં ખાતા હોવ તો તેને સવારે ખાઓ પરંતુ ધ્યાનમાં રાખો કે તમે આ પહેલા કંઈક બીજું ખાધુ જ હશે. એવું ન કરો કે સવારે પ્રથમ કોર મૂળા પરાઠા ખાય છે.\nજમ્યા પહેલા મૂળાનું સલાડ ખાવું જોઈએ. તેનાથી શરીરને સલાડનું સંપૂર્ણ પોષણ મળે છે. જો કે મૂળો શિયાળામાં ખાવામાં આવતી શાકભાજી છે, પરંતુ દેશના ઘણા ભાગોમાં તે આખું વર્ષ જોવા મળે છે. જો તમને મૂળા ખૂબ જ ગમે છે, તો તમે તેને પરાઠા અથવા સલાડના રૂપમાં મર્યાદિત માત્રામાં ખાઈ શકો છો. મૂળા ખાધા પછી ગેસની સમસ્યા હોય તો અજવાઈનના બીજને પાણી સાથે લો. તેનાથી તમારી ગેસની સમસ્યા ઓછી થશે.


Instead of Warne 11, Gilchrist 11 will now face off against Ponting 11 | વૉર્ન-૧૧ની જગ્યાએ ગિલક્રિસ્ટ-૧૧ની ટીમ હવે પૉન્ટિંગ-૧૧ સામે ટકરાશે - sports\nવૉર્ન-૧૧ની જગ્યાએ ગિલક્રિસ્ટ-૧૧ની ટીમ હવે પૉન્ટિંગ-૧૧ સામે ટકરાશે\nPublished: Feb 07, 2020, 16:02 IST | Mumbai Desk\nઓસ્ટ્રેલિયામાં આગ : ચૅરિટી મૅચની તારીખ બદલાઈ ગઈ, હવે ૧૦ ફેબ્રુઆરીએ રમાશે\nઓસ્ટ્રેલિયાના જંગલમાં લાગેલી આગથી પ્રભાવિત લોકોને મદદ કરવા માટેની ચેરિટી ક્રિકેટ મેચની તારીખ અને સ્થાન બદલવામાં આવ્યા છે. આઠમી ફેબ્રુઆરીએ સિડનીમાં પોન્ટિંગ-૧૧ અને ગિલક્રિસ્ટ-૧૧ની મેચ હવે ૧૦ ફેબ્રુઆરીએ મેલબર્નમાં રમાશે. સિડનીમાં ભારે વરસાદની સંભાવના હોવાથી આ નિર્ણય લેવામાં આવ્યો છે. તારીખમાં ફેરફાર થતા શેન વોર્ન મેચમાં ભાગ લેશે નહીં. તેને ૧૦ ફેબ્રુઆરીએ પહેલેથી નિર્ધારિત કામ કરવાના છે.\nક્રિકેટ ઓસ્ટ્રેલિયાએ ટ્‌વીટ કરીને આ અંગે જાણકારી આપી હતી. આ મેચને બુશફાયર ક્રિકેટ બેશનું નામ આપવામાં આવ્યું છે. પોન્ટિંગ-૧૧નો કોચ સચિન તેંડુલકર અને ગિલક્રિસ્ટ-૧૧નો કોચ ટિમ પેઇન છે. આ મેચ ૧૦-૧૦ ઓવરની રમાશે. ૫ ઓવર પાવરપ્લેની હશે. તારીખમાં ફેરફાર થતા વોર્ન ઉપરાંત ઓસ્ટ્રેલિયાના પૂર્વ ક્રિકેટર્સ- સ્ટીવ વો, માઈકલ ક્લાર્ક અને માઈક હસી, વુમન પ્લેયર્સ હોલી ફરલીન્ગ અને ગ્રેસ હેરિસ અને રગ્બી લેજેન્ડ બ્રેડ ફિલ્ટર પણ ભાગ લેશે નહીં.\nપોન્ટિંગ ૧૧ માટે જસ્ટિન લેન્ગર અને મેથ્યુ હેડનની આઇકોનિક જોડી ઓપનિંગ કરશે, જયારે પોન્ટિંગ ત્રીજા ક્રમે બેટિંગ કરશે. પોન્ટિંગ પછી વર્તમાન વુમન ક્રિકેટર એલિસ વિલાની, બ્રાયન લારા અને વુમન બિગ બેશથી જાણીતી થયેલી ફોબ લીચફિલ્ડ મિડલઓર્ડર સંભાળશે. તે ઉપરાંત દિગ્ગજ વસીમ અકરમ અને બ્રેટ લી ફાસ્ટ બોલિંગ ડિપાર્ટમેન્ટની જવાબદારી લેશે, ટીમમાં ડેન ક્રિશ્ચિયન ઓલરાઉન્ડર છે, જ્યારે બ્રેડ હેડિન વિકેટકીપિંગ કરશે. ફૂટબોલ લેજેન્ડ લુક હોજ પણ પોન્ટિંગ-૧૧નો ભાગ છે. બીજી તરફ ગિલક્રિસ્ટ ૧૧ માટે કપ્તાન ગિલક્રિસ્ટ અને શેન વોટ્‌સન ઓપનિંગ કરશે. બ્રેડ હોજ ત્રીજા અને યુવરાજ સિંહ ચોથા ક્રમે બેટિંગ કરશે. ઓસ્ટ્રેલિયાની જ પૂર્વ મહિલા ક્રિકેટર એલેક્સ બ્લેકવેલ પાંચમા ક્રમે બેટિંગ કરશે. તેના પછી એન્ડ્રુ સાયમન્ડ્‌સ આવશે. ટીમમાં વિન્ડીઝના દિગ્ગજ કર્ટની વોલ્શ, ઓસ્ટ્રેલિયાનો પૂર્વ બોલર પીટર સિડલ જેવા ફાસ્ટર્સ છે. તે ઉપરાંત ટીમમાં પૂર્વ ફૂટબોલર નિક રિવોલ્ટ અને લેગ સ્પિનર ફવાદ અહેમદ છે. એક પ્લેયર હજી ઉમેરવામાં આવશે. ટેસ્ટ કેપ્ટન ટિમ પેઇન કોચ તરીકે ફરજ નિભાવશે.\nIPL 2020: ફેક ક્રાઉડના અવાજથી ફૅન્સ નારાજ, ટ્વીટર પર મિમ્સની ભરમાર\nSep 20, 2020, 16:05 IST\nSep 20, 2020, 12:43 IST


છૂટાછેડા: માયાવતીએ સમાજવાદી પાર્ટી સાથે ‘કામચલાઉ’ છેડો ફાડ્યો\nHome ભારત રાજકારણ છૂટાછેડા: માયાવતીએ સમાજવાદી પાર્ટી સાથે ‘કામચલાઉ’ છેડો ફાડ્યો\nલોકસભાની ચૂંટણીમાં સફાયો થઇ ગયા બાદ આજે બહુજન સમાજ પાર્ટીના અધ્યક્ષ માયાવતીએ એક પત્રકાર પરિષદમાં સમાજવાદી પાર્ટી સાથે કામચલાઉ રીતે છેડો ફાડવાની ઘોષણા કરી છે.\nલખનૌ: બહુજન સમાજ પાર્ટીના અધ્યક્ષ માયાવતીએ આજે એક પ્રેસ કોન્ફરન્સમાં જાહેર કર્યું હતું કે તેમનો પક્ષ હાલપૂરતું સમાજવાદી પાર્ટી સાથે આવનારી ચૂંટણીઓ લડશે નહીં. માયાવતીએ આ પાછળ કારણ આપતા જણાવ્યું હતું કે લોકસભાની ચૂંટણીમાં તેમના ગઠબંધનની હાર સમાજવાદી પાર્ટીના અમુક નેતાઓને લીધે થઇ હતી.\nમાયાવતીનું કહેવું હતું કે ગઠબંધન થવા છતાં યાદવ મત જે બેઠકો પર બસપાના ઉમેદવારો ચૂંટણી લડી રહ્યા હતા ત્યાં ટ્રાન્સ્ફર થયા ન હતા. આ પાછળ સમાજવાદી પાર્ટીના કેટલાક નેતાઓ અને કાર્યકર્તાઓની આળસ તેમજ વર્તન જવાબદાર છે.\nમાયવતીએ અખિલેશને પણ ચેતવણી આપતા કહ્યું હતું કે તેઓ પોતાના નેતાઓના વ્યવહાર અને વર્તનમાં બદલાવ લાવે નહીં તો તેમની પાર્ટીને જ નુકશાન થશે. માયાવતીના કહેવા અનુસાર જ્યાં સુધી સમાજવાદી પાર્ટીના અમુક નેતાઓમાં સુધાર નહી આવે ત્યાં સુધી તેમના પક્ષ સાથે સમાજવાદી પાર્ટી સાથે ગઠબંધન નહીં થાય.\nમાયાવતીએ સમાજવાદી પાર્ટીના અધ્યક્ષ અખિલેશ યાદવની પ્રશંસા કરતા કહ્યું હતું કે તેઓ અને તેમના પત્ની ડિમ્પલ યાદવ તેમનું બહુ સન્માન કરે છે પરંતુ તેને લીધે ગઠબંધન ટકાવી રાખવું જરૂરી નથી. આવનારી ઉત્તર પ્રદેશની વિધાનસભાની 11 બેઠકો પર થનારી પેટાચૂંટણીઓમાં બહુજન સમાજ પાર્ટી એકલા હાથે લડશે.\nમાયાવતીએ સમાજવાદી પાર્ટીની આંતરિક લડાઈ તરફ ઈશારો કરતા કહ્યું હતું કે ડિમ્પલ યાદવ તેમજ અખિલેશના ભાઈ ધર્મેન્દ્ર યાદવની હાર ઘણું કહી જાય છે અને તેના વિષે અખિલેશ યાદવે આત્મમંથન કરવાની જરૂર છે.\nમાયાવતીના નિવેદન બાદ અખિલેશ યાદવે પત્રકારો સાથે અનૌપચારિક વાતો કરતા કહ્યું હતું કે બહુજન સમાજ પાર્ટીના કોઇપણ નિર્ણયનું તેઓ સન્માન કરે છે. અખિલેશ યાદવે કહ્યું હતું કે જો માયાવતીએ એકલા જવાનો ફેંસલો કર્યો હોય તો તેનું પણ તેઓ સ્વાગત કરે છે અને પાર્ટીમાં ચર્ચા કરીને તેઓ પણ પેટાચૂંટણીમાં એકલા લડશે.\nગઈકાલે માયાવતીએ પોતાના પક્ષના વરિષ્ઠ નેતાઓ સાથે લોકસભાની ચૂંટણીના પરિણામોનું વિશ્લેષણ કર્યું હતું. આ બેઠક દરમ્યાન જ સમાજવાદી પાર્ટી સાથે છેડો ફાડી નાખવાનો નિર્ણય લેવામાં આવ્યો હતો.\nમળતા સમાચાર અનુસાર માયાવતીએ ખુદ હવેથી એકલે હાથે જ આગળ વધવાનો નિર્ણય કર્યો હતો, પરંતુ આજે પત્રકાર પરિષદમાં તેમણે ખુબ સંભાળીને નિવેદન આપ્યા હતા.\nલોકસભાની ચૂંટણીનો જ્યારે પ્રચાર ચાલી રહ્યો હતો ત્યારે છેક એપ્રિલ મહિનામાં ઉત્તર પ્રદેશમાં એક ચૂંટણી સભાને સંબોધિત કરતા વડાપ્રધાન નરેન્દ્ર મોદીએ કહ્યું હતું કે 23મી મે એ જ્યારે પરિણામો આવશે ત્યારે આ તકવાદી ગઠબંધન છુટું પડી જશે.\nPrevious articleહિંદુહ્રદયસમ્રાટ બાળાસાહેબ ઠાકરે (14): લોકશાહી નહીં, ઠોકશાહી!\nNext articleસશક્તિકરણ: મોદીના વારાણસીની મહિલાઓના જીવન પાપડે બદલ્યા!\nમમતા, રાજા અને પવાર: અમારો રાષ્ટ્રીય પક્ષનો દરજ્જો ન હટાવશો


Posted by Vinod R. Patel on April 24, 2014\n૯૬ વર્ષના મુરબ્બી વડીલ શ્રી ગુણાતીત રવિશંકર પંચોલીને મારાં હાર્દીક પ્રણામ અને એમના નિરામય દીર્ઘાયુ માટે અનેક શુભેચ્છાઓ .\nઆજની આ પોસ્ટને શક્ય બનાવવા માટે શ્રી પી.કે.દાવડાજી , વડીલ શ્રી ગુણાતીત રવિશંકર પંચોલી અને શ્રી સુરેશભાઈ જાની નો આભારી છું . વિનોદ પટેલ\n← ( 436 ) વિશ્વ પુસ્તક દિવસ–World Book Day …….અને …. પુસ્તક મહિમા\t(439 ) ” જિંદગી ” વિષય ઉપરની મારી કેટલીક સ્વ-રચિત વિચાર ક્ન્ડીકાઓ — મારી નોધપોથીમાથી →\t3 responses to “( 438 ) શ્રી પી.કે.દાવડાજી સાથેનો સત્સંગ- વિડીયોમાં / શ્રી. ત્રિગુણાતીત પંચોલી સાથે સંવાદનો વિડીયો … સંવાદ દાતા શ્રી સુરેશ જાની”\tpushpa1959\tApril 27, 2014 at 7:15 AM\nReply\tchandravadan\tApril 25, 2014 at 4:38 AM\nReply\tRamesh Patel\tApril 24, 2014 at 2:37 PM


બોલિવૂડ અભિનેત્રીએ કહ્યું - "ધર્મને આધારે બળાત્કાર થવા લાગ્યા છે" | Kathua rape case bollywood actress taapsee pannu angry justice - Gujarati Oneindia\n11 min ago વ્હિપના ઉલ્લંઘન પર બોલી શિંદે ટીમ- આદિત્ય ઠાકરે બાલા સાહેબના પૌત્ર, તેમના પર નહી થાય કાર્યવાહી\n17 min ago પંજાબે 1 વર્ષમાં ભેગુ કર્યુ દોઢ હજાર કરોડ રૂપિયાથી વધુ GST કલેક્શન, ગયા વર્ષથી 51% વધુ\n26 min ago Amarnath Yatra 2022: ખરાબ હવામાનના કારણે અમરનાથ યાત્રા પર અસ્થાયી રોક\n38 min ago હવે દિલ્લીના પાર્કો બનશે સુગંધિત, LGના નિર્દેશ બાદ લગાવાશે 10 હજાર ચંદનના છોડ\n| Updated: Wednesday, June 26, 2019, 10:52 [IST]\nજમ્મુના કઠુઆ માં આઠ વર્ષની બાળકી સાથે ગેંગરેપ અને હત્યાના મામલા પછી દેશભરમાં માહોલ ખુબ જ ગરમ છે. દેશના ઘણા અભિનેતાઓ ઘ્વારા તેની આલોચના કરવામાં આવી છે. પ્રિયંકા ચોપરા, સંજય દત્ત, સોનમ કપૂર, અક્ષય કુમાર પછી હવે બોલિવૂડ અભિનેત્રી તાપસી પન્નુ ઘ્વારા પણ પ્રતિક્રિયા આપવામાં આવી છે. તાપસી પન્નુ ઘ્વારા કઠુઆ ગેંગરેપ બાબતે તીખા હુમલા કરવામાં આવ્યા છે.\nઆઠ વર્ષનો બાળકીનો ગેંગરેપ\nઆપને જણાવી દઈએ કે જાન્યુઆરી મહિનામાં કેટલાક પોલીસવાળાઓ ઘ્વારા આઠ વર્ષની બાળકીનો ગેંગરેપ કરીને તેની હત્યા કરી દેવામાં આવી હતી. તે બાળકીનો શવ જમ્મુના કઠુઆ રસાના જંગલોમાં મળી આવ્યો. જણાવવામાં આવે છે કે આઠ વર્ષની બાળકી અહીં તહીં રખડતા મુસલમાન સમુદાય થી હતી.\nતાપસી પન્નુ સિવાય બીજા ઘણા બોલિવૂડ કલાકારો ખુલીને પોતાની ગુસ્સો દર્શાવી ચુક્યા છે. આ મામલે પ્રિયંકા ચોપરાએ પણ ટવિટ કરીને પોતાનો ગુસ્સો દર્શાવ્યો હતો.\nkathua rape case rape taapsee pannu priyanka chopra બળાત્કાર તાપસી પન્નુ પ્રિયંકા ચોપરા\nKathua rape case bollywood actress taapsee pannu angry justice


બિઝનેસ શરૂ કરવા માટે આ પ્લાન છે બેસ્ટ, મોદી સરકાર આપશે અડધોઅડધ રૂપિયા - GSTV\nજો તમે બિઝનેસ શરૂ કરવા માગતા હોય તો તમારા માટે ખુશખબર છે. ગાયના છાણ અને ગૌમૂત્રમાંથી પ્રોડક્ટ બનાવવાનો બિઝનેસ શરૂ કરનારને મોદી સરકાર પ્રોજેક્ટ કૉસ્ટના અડધાથી વધુ રૂપિયા આપશે. એટલે કે ડેરીની સાથે સાથે ગાયના છાણ અને ગૈમૂત્રમાંથી બનેલા પ્રોડ્ટ્સ બનાવનાર સ્ટાર્ટઅપને સરકાર શરૂઆતી રોકાણના 60 ટકા ફંડ આપશે.\nજણાવી દઇએ કે 1 ફેબ્રુઆરીના રોજ રજૂ થયેલા અંતરિમ બજેટમાં સરકારે રાષ્ટ્રીય કામધેનુ આયોગની રચનાની મંજૂરી આપી હતી. સરકારે રાષ્ટ્રીય કામધેનુ આયોગ માટે 500 કરોડ રૂપિયા આપવાની ઘોષણા કરી હતી. રાષ્ટ્રીય કામધેનુ આયોગ પશુચિકિત્સા, પશુ વિજ્ઞાન કે કૃષિ યુનિવર્સિટી અથવા કેન્દ્ર/રાજ્ય સરકારના વિભાગો કે સંગઠનના સહયોગથી કામ કરશે, જે ગાયના પ્રજનન, પાલન, જૈવિક ખાતર, બાયોગેસ વગેરેના કાર્યમાં જોડાયેલા છે.\nઔષધિય અને કૃષિ કાર્યોમાં ઉપયોગ\nએક અહેવાલ અનુસાર ડેરીની સાથે સાથે ગાયના છાણ અને ગૌમૂત્રમાંથી બનતા પ્રોડક્ટસ બનાવતા સ્ટાર્ટઅપ માટે શરૂઆતના રોકાણની 60 ટકા સરકારી ફંડિગ મળશે. કાઉ બોર્ડના ચેરમેને જણાવ્યા અનુસાર યુવાઓને ગાય અને તેના બાય પ્રોડક્ટ આધારિત ઉદ્યોગ માટે પ્રોત્સાહિત કરવામા આવશે અને ગાયના દૂધ-ધીની સાથે સાથે ગૌમૂત્ર અને ગાયના છાણના ઔષધિય અને કૃષિ કાર્યોમાં ઉપયોગ પર ભાર આપવામાં આવશે.\nગૌમૂત્ર અને ગાયના છાણનું ઔદ્યોગિકરણ લોકોને પ્રોત્સાહિત કરશે કે તે આવી ગાયોને ન છોડે જેમણે દૂધ આપવાનું બંધ કરી દીધું છે. કાઉ બાય પ્રોડક્ટ્સના ઔષધિય મૂલ્યો પર થતા રિસર્ચને પણ પ્રોત્સાહન મળશે. બોર્ડ આવા બાય પ્રોડક્ટ્સ માટ સ્કોલર્સ અને રિસર્ચર્સને એક પ્લેટફોર્મ પણ પૂરૂ પાડશે.\nતહેવારમાં હોંશે હોંશે મીઠાઈ ઝાપટો છો, એ પહેલાં વાંચી લો શાની બને છે…


અર્જુન કપૂર-મલાઈકા અરોરાએ તોડ્યા સંબંધ!, બ્રેકઅપ પછી આ હાલમાં રહે છે અભિનેત્રી!\nHomeઅર્જુન કપૂર-મલાઈકા અરોરાએ તોડ્યા સંબંધ!, બ્રેકઅપ પછી આ હાલમાં રહે છે અભિનેત્રી!\nમલાઈકા અરોરા અને અર્જુન કપૂરની ગણતરી બોલીવુડના પ્રખ્યાત કપલમાં થાય છે. બંનેને લઈને ઈંડસ્ટ્રીમાં ઘણી ગપસપ થાય છે. શરૂઆતમાં આ લવ બર્ડ્સ પોતાના પ્રેમને છુપાવતા હતા, પરંતુ પછી બંનેએ પોતાના પ્રેમને જગ-જાહેર કરી દીધો. બંને ઘણા પ્રસંગો પર સાથે જોવા મળવા લાગ્યા. બંનેની તસવીરો અને વીડિયો પણ સોશિયલ મીડિયા પર ઘણી હેડલાઈન્સ બનાવે છે. લોકો બંનેના સંબંધોને ટ્રોલ પણ કરે છે. પરંતુ હવે કપલને લઈને એક દુખદ સમાચાર આવી રહ્યા છે.\nઅર્જુન-મલાઈકાનું થયું બ્રેકઅપ?: કેટલીક મીડિયા ચેનલો આ દાવો કરી રહી છે કે અર્જુન કપૂર અને મલાઈકા અરોરાનો4વર્ષનો લાંબો સંબંધ હવે પૂરો થઈ ગયો છે. મતલબ કે બંનેનું બ્રેકઅપ થઈ ગયું છે. જો કે કપલે હજુ સુધી કોઈ ઓફિશિયલ જાહેરાત નથી કરી. આવી સ્થિતિમાં બંનેના બ્રેકઅપની વાતમાં કેટલું સત્ય છે તે અત્યારે કહેવું મુશ્કેલ છે. પરંતુ બંનેને લઈને કેટલાક સંકેતો મળ્યા છે, જેનાથી તેમના બ્રેકઅપના સમાચાર વાયરલ થઈ રહ્યા છે.\nઘરમાં કેદ છે મલાઈકા: રિપોર્ટ્સનું માનીએ તો અર્જુન સાથે બ્રેકઅપ પછી મલાઈકા ખૂબ જ દુઃખી થઈ ગઈ છે. તે6દિવસથી ઘરની બહાર નથી નીકળી. તેણે પોતાને રૂમમાં કેદ કરી લીધી છે. પોતાના લવિંગ બોયફ્રેન્ડ સાથે બ્રેકઅપ થયા પછી તે થોડો સમય એકલા રહેવા ઈચ્છે છે.\nહવે મલાઈકાને મળવા નથી આવતા અર્જુન: અર્જુન કપૂરનું હવે મલાઈકાના ઘરે આવવા-જવાનું પણ બંધ થઈ ગયું છે. હાલમાં જ તે પોતાની બહેન રિયા કપૂરના ઘરે ગયા હતા. અહીં તેણે દરેક સાથે ડિનર પણ કર્યું. રિયા અને મલાઈકાનું ઘર નજીકમાં જ છે. જો કે તેમ છતાં અર્જુન પોતાની ગર્લફ્રેન્ડ મલાઈકાને મળવા ન ગયા. સામાન્ય રીતે મલાઈકા હંમેશા અર્જુન કપૂર સાથે ફેમિલી ડિનર પર જાય છે, પરંતુ આ વખતે તે ન ગઈ. તેનાથી આ સમાચારોને વધુ મજબૂતી મળી ગઈ કે બંને હવે સાથે નથી.\nડેટ્સ પર જવાનું થયું બંધ: મીડિયા રિપોર્ટ્સનું માનીએ તો અર્જુન આ દિવસોમાં મલાઈકાને મળવાનું અવોઈડ કરી રહ્યા છે. બંને ઘણા દિવસોથી સાથે ડિનર અને કોફી ડેટ પર પણ નથી ગયા. અર્જુનને જ્યારે પણ મલાઈકાના ઘરની નજીકથી જવાનું થતું હતું તો તે તેને મળવા જરૂર જતાં હતા. પરંતુ આ દિવસોમાં તે અભિનેત્રીના ઘરની બહારથી જાય છે, પરંતુ તેના હાલચાલ લેવા ઘરમાં નથી આવતા.\nઅર્જુન અને મલાઈકા વચ્ચે કંઈક તો છે ગડબડ: લોકોનું કહેવું છે કે અર્જુન અને મલાઈકા વચ્ચે કંઈક તો ગડબડ જરૂર થઈ છે. આ દિવસોમાં બંને વચ્ચે કંઈ પણ સારું નથી ચાલી રહ્યું. ખરેખર કપલના ચાહકો તેમના બ્રેકઅપના સમાચાર સાંભળીને નિરાશ છે. તેને હવે અર્જુન અથવા મલાઈકાના આ વિશે ઓફિશિયલ નિવેદનની રાહ છે.\nનોંધપાત્ર વાત એ છે કે અરબાઝ ખાન સાથે ડીવોર્સ લીધા પછીથી મલાઈકાનું દિલ અર્જુન કપૂર પર આવી ગયું હતું. કપલ એકબીજાને છેલ્લા ચાર વર્ષથી ડેટ કરી રહ્યા છે. સોશિયલ મીડિયા પર બંનેના લગ્નના સમાચાર પણ વાયરલ થયા હતા. પરંતુ હવે બ્રેકઅપની વાત સાંભળીને દરેક હેરાન છે.


Box office Jersey Will be crushed or successful in the clash of KGF2 and Beas - કેજીએફ2અને બીસ્ટની ટક્કરમાં જર્સી પીસાઈ જશે કે સફળ થશે – News18 Gujarati\nબોક્સ ઓફિસ પર કઈ ફિલ્મ ધમાલ મચાવશે, કેજીએફ 2, જર્સી કે બીસ્ટ?\nકેજીએફ2(KGF 2) અને બીસ્ટ (Beast) બંને સાઉથની ફિલ્મો છે. જ્યારે જર્સી (Jersey) આ અઠવાડિયે થિયેટરોમાં રિલીઝ થનારી બોલીવૂડની એકમાત્ર ફિલ્મ હશે, જેથી બોલિવુડ ફિલ્મના ફેન્સ શાહિદ કપૂર (Shahid Kapoor) ને જોવા માટે લોકો થિયેટરોમાં ઉમટી પડી શકે છે.\nLast Updated : April 09, 2022, 15:04 IST\nKGFમાં ખૂંખાર વિલન 'ગરૂડા'નું પાત્ર નિભાવનાર કોણ છે? પહેલા હતો યશનો બોડીગાર્ડ\nઆગામી અઠવાડિયે એક નહીં, પરંતુ ત્રણ મોટી ફિલ્મો રીલીઝ (Movie release) થવા જઈ રહી છે. જેથી ફિલ્મ ચાહકોને મોજ પડી જશે. યશની કેજીએફઃ ચેપ્ટર2(KGF chapter 2), થલાપથી વિજયની બીસ્ટ (Beast) અને શાહિદ કપૂરની જર્સી (Jersey) બે દિવસની અંદર થિયેટરોમાં આવશે. આ ત્રણેય ફિલ્મ મોટી છે, પણ મોટા ભાગના માને છે કે જર્સી રેસમાં નથી અને મુખ્ય ટક્કર કેજીએફ2અને બીસ્ટ વચ્ચે થશે.\nચાહકો છેલ્લા3વર્ષથી યશની કેજીએફ 2ની રાહ જોઈ રહ્યા છે અને તેઓ તેની સંપૂર્ણ સ્ટોરી જાણવા માટે ઉત્સુક છે. બીજી તરફ વિજયનો ચાહક વર્ગ પાન ઇન્ડિયા વિસ્તરી રહ્યો છે. આવી સ્થિતિમાં ઘણા માને છે કે, જર્સી આ બંને ફિલ્મો વચ્ચે પીસાઈ જશે. સાઉથની આ બંને ફિલ્મો હિન્દીમાં પણ રજૂ થઇ રહી છે. બીસ્ટને હિન્દીમાં રૉ નામ આપવામાં આવ્યું છે. જો કે, જર્સી પણ આ સ્પર્ધામાંથી નફો મેળવી શકે છે. જેની પાછળ નીચેના કારણો જવાબદાર છે.\nકેજીએફ2અને બીસ્ટ બંને સાઉથની ફિલ્મો છે. જ્યારે જર્સી આ અઠવાડિયે થિયેટરોમાં રિલીઝ થનારી બોલીવૂડની એકમાત્ર ફિલ્મ હશે. બીસ્ટ અને કેજીએફ:2 એક્શન અને ડ્રામા ઓફર કરશે. બીજી તરફ જર્સી રોમેન્ટિક અને સ્પોર્ટ્સ ફિલ્મ જોવા માંગતા લોકોને આકર્ષી શકે છે.\nઆપણા દેશમાં લોકો ક્રિકેટ માટે પાગલ છે. ક્રિકેટ અને સિનેમાને મનોરંજનનું સૌથી મોટું સાધન માનવામાં આવે છે અને બંનેનું મિશ્રણ ચોક્કસપણે લોકોને આકર્ષિત કરશે. જો કે, લગાન અને એમએસ: ધોની જેવી કેટલીક ફિલ્મો સફળ ગઈ હતી. પણ 83 જેવી અન્ય ફિલ્મો બોક્સ ઓફિસ પર જાદુ પાથરવામાં નિષ્ફળ રહી હતી.\nફિલ્મ જર્સી પહેલા કબીર સિંહે શાહિદને નવી ઓળખ આપી હતી. કબીર સિંઘ બોક્સ ઑફિસ પર સુપરહિટ સાબિત થઈ હતી. કબીર સિંહ પછી શાહિદ કપૂરની ફિલ્મોની માંગ વધી છે અને જે જર્સીની તરફેણમાં કામ કરી શકે છે.\nઉલ્લેખનીય છે કે, શાહિદ કપૂરે હંમેશાં પોતાની ભૂમિકાઓ અને ફિલ્મો સાથે પ્રયોગો કર્યા છે અને તેમાંની કેટલીક ફિલ્મોએ સારો દેખાવ કર્યો છે. ત્યારે જર્સી આવતા અઠવાડિયે રિલીઝ થનારી બોલીવૂડની એકમાત્ર ફિલ્મ હોવાથી શાહિદ કપૂરને જોવા માટે લોકો થિયેટરોમાં ઉમટી પડી શકે છે.\nFirst published: April 09, 2022, 15:04 IST\nTags: Actor Yash, Box Office, Box office Collection, Jersey, KGF Chapter 2, KGF Chapter2Teaser, Shahid Kapoor, Thalapathy Vijay


સમય એ અમૂલ્ય છે… એની કદર કરો.. – ખુશી મંત્ર\nસમય એ અમૂલ્ય છે… એની કદર કરો..\nજેને “સમય” ની કિંમત સમજાઈ એમનું જીવન સફળ થઈ ગયું ને બાકી બધા જ એની રાહ જોતાં રહી ગયા.\nદોસ્તો, આપણે રૂપિયા-રૂપિયાનો હિસાબ રાખીએ છીએ. આપણાં બાળકોમાં પણ આ જ ટેવ કેળવીએ છીએ. પણ ક્યારેય આપણે ન તો પોતે પોતાના સમયના હિસાબ પર ધ્યાન આપ્યું ન તો બાળકોને સમયનો હિસાબ રાખતા શીખવ્યું. ઇતિહાસ સાક્ષી છે કે જેણે સમયની કદર કરી, સમયનો સદુપયોગ કર્યો એમનું નામ ઈતિહાસમાં સુવર્ણ અક્ષરે લખાયું. જો આજના યુવાવર્ગની વાત કરી તો, એ તો બસ મોબાઈલ, સોશિયલ મિડિયા, ફ્રેન્ડ, ટીવી, અને બાઈક… બસ આની આસપાસ જ જીવન વ્યતીત કરે છે… અરે વેડફે છે. હા, સંપૂર્ણ યુવાવર્ગને દોષી નથી ગણતો પણ ઘણા ખરાં યુવાનો આવા જ છે.\nજાગી જાવ દોસ્તો..! આ “સમય” ભગવાને એમનેમ વેડફવા નથી આપ્યો. દિવસના ૨૪ કલાક અને ૧ કલાકની ૬૦ મિનિટ હોય છે, અને એ એકેએક મિનિટમાં ૬૦ ક્ષણો(સેકન્ડ) હોય છે. આ ક્ષણેક્ષણનું સમય પત્રક બનાવો. રોજેરોજનું આયોજન કરો. ભલેને પછી આયોજન મુજબ કામ ન થાય, પણ આયોજન તો કરવું જ. સવારે ઉઠવાના સમયથી માંડીને રાત્રે ઊંઘવાનો સમય પણ નિશ્ચિત કરો. શું કામ કરવું છે? કયું કામ ક્યારે કરવું છે? બધું જ કામ આયોજન કરીને કરો. ઈશ્વરની આપેલી આ અમુલ્ય ભેટ “સમય”નો સંપૂર્ણ સદુપયોગ કરો અને આ બધું જ માત્ર મગજમાં રાખવા કરતાં એક જગ્યાએ લખવાનું રાખો. ડાયરી બનાવો.\nતમને આલ્બર્ટ આઈન્સ્ટાઈને આપેલ નિયમ તો ખબર જ હશે. “દરેક વસ્તુ બીજી વસ્તુની સાપેક્ષમાં ગતિ કરે છે.” બસ આવું જ કઈંક સમયનું પણ છે.\n“તમે સમયની કિંમત નહીં કરો તો સમય તમારી કિંમત નહીં કરે.”\nજીવન સફળ બનાવવા, જીવનમાં વ્યક્તિત્વમાં નિખાર લાવવા આ એક મહત્વનુ પાસું છે. કોઈ કાર્યક્રમમાં જવાનું હોય તો સમયસર પહોંચી જાઓ. કોઈને મળવા માટે સમય આપ્યો હોય તો અચૂક સમય સાચવી મળો, અને ન મળાય તો ક્ષમા માંગી નવો સમય લઈ મળો. સમયનું આયોજન એવું કરો કે ક્યાંય નીચું જોવાનો વારો જ ન આવે. સમય સાથે ચાલો, સમય બદલાય એમ પોતાને બદલો. સમયને સન્માન આપો.\n“આ સમય પણ જતો રહેશે.”\nદરેક સારા સમયની એક ખરાબ આદત હોય છે કે એ પૂરો થઈ જાય છે, અને ખરાબ સમયની સારી વાત એ હોય છે કે એ પણ પૂરો થઈ જાય છે. સમય એક સરખો ક્યારેય રહેતો નથી. જે આ વાત સમજી ગયા એ જાણે છે કે “હું એ જ છું જે સમય પ્રમાણે સુખ-દુ:ખ અનુભવવાને બદલે તટસ્થ રહું છું.”\n“When Time Never Stops For Me Then Why Should I Always Wait For Right Time?”\n“No Time Is Wrong To Do Anything Right.”\nPrevious Post: વળી આ મહેનતનું મહત્વ છે શું??\nNext Post: ધર્મ એટલે શું? માન્યતાઓ: શ્રદ્ધા કે અંધશ્રદ્ધા??


Amazfit GTS2Mini Smartwatch Price In India Revealed, Pre Bookings Start From December 26 | ચીનની સરખામણીએ ભારતમાં સસ્તી મળશે અમેઝફિટ GTS2મિની, 26 ડિસેમ્બરે શરૂ થશે પ્રી બુકિંગ; જાણો કિંમત અને ફીચર્સ - Divya Bhaskar\nન્યૂ સ્માર્ટવોચ:ચીનની સરખામણીએ ભારતમાં સસ્તી મળશે અમેઝફિટ GTS2મિની, 26 ડિસેમ્બરે શરૂ થશે પ્રી બુકિંગ; જાણો કિંમત અને ફીચર્સ\nસ્માર્ટવોચ ફ્લેમિંગો પિન્ક, મિડનાઈટ બ્લેક અને સેઝ ગ્રીન કલર વેરિઅન્ટમાં અવેલેબલ છે\nચીનમાં અમેઝફિટ GTS2મિનીની કિંમત આશરે 8000 રૂપિયા છે\nભારતમાં અમેઝફિટ GTS2મિનીની કિંમત અને અવેલેબિલિટીની ડિટેલ કંપનીની ઓફિશિયલ વેબસાઈટ પર લિસ્ટ થઈ છે. નવી સ્માર્ટવોચનું પ્રી બુકિંગ 26 ડિસેમ્બરથી શરૂ થશે. હુઆમી સબ બ્રાન્ડ અમેઝફિટે તેની જાહેરાત કરી છે. અમેઝફિટ GTS2મિનીને આ મહિનાની શરૂઆતમાં ચીનમાં લોન્ચ કરવામાં આવી હતી. આ ઓલવેઝ ઓન AMOLED ડિસ્પ્લે સાથે આવે છે અને તે સતત હાર્ટ રેટ મોનિટરિંગ કરવા માટે PPG ઓપ્ટિકલ સેન્સરથી સજ્જ છે. આ સિવાય વોચ સ્ટ્રેસ લેવલ, મેન્સ્ટ્રુયલ સાયકલ અને સ્લીપ ક્વોલિટી પણ મોનિટરિંગ કરે છે. સ્માર્ટવોચ 50 થી વધારે વોચ ફેસિસ સાથે આવે છે.\nઅમેઝફિટ GTS2મિની: ભારતમાં કિંમત અને અવેલેબિલિટી\nભારતમાં આ વોચની કિંમત 6999 રૂપિયા છે.\nસ્માર્ટવોચના ફ્લેમિંગો પિન્ક, મિડનાઈટ બ્લેક અને સેઝ ગ્રીન કલર વેરિઅન્ટ અવેલેબલ છે.\n26 ડિસેમ્બરે બપોરે 12 વાગ્યાથી એમેઝોન અને કંપનીની વેબસાઈટ પરથી વોચનું પ્રી બુકિંગ કરાવી શકાશે.\nઆ વોચને ચીનમાં CNY 699 (આશરે 8000 રૂપિયા)ની કિંમત સાથે લોન્ચ કરવામાં આવી છે.\nઅમેઝફિટ GTS2મિની: સ્પેસિફિકેશન\nઆ વોચમાં 1.55 ઈંચ (306x354 પિક્સલ) AMOLED ડિસ્પ્લે મળે છે, જે ppi પિક્સલ ડેન્સિટી આપે છે.\nસ્માર્ટવોચની બોડી એલ્યુમિનિયમ અલોયથી બની છે, તે 8.95mm થિક અને 19.5 ગ્રામ વજન ધરાવે છે.\nફિટનેસના શોખીનો માટે તેમાં 24X7 હાર્ટ રેટ મોનિટરિંગ માટે હુઆમી બાયો ટ્રેકર2સાથે એક PPG ઓપ્ટિકલ સેન્સર મળે છે.\nસ્માર્ટવોચ રેસ્ટિંગ હાર્ટ રેટ ટ્રેકિંગ, હાર્ટ રેટ ઝોન અને હાઈ હાર્ટ રેટ અલર્ટ પણ આપે છે.\nહાર્ટ રેટ મોનિટરિંગ સાથે આ વોચ બ્લડ ઓક્સીજન સેચ્યુરેશન લેવલ (SpO2) માપવામાં પણ સક્ષમ છે.\nતે હુઆમીના ઓનરશિપવાળા ઓક્સીજન ડેટા AI એન્જિન પર આધારિત છે.\nવોચ સ્લીપ ક્લોલિટી, મેન્સ્ટ્રુયલ સાયકલ અને સ્ટ્રેસ મોનિટરિંગ પણ કરે છે.\nઆ સિવાય સ્માર્ટવોચ 70થી વધારે પ્રી લોડેડ સ્પોર્ટ્સ મોડ સપોર્ટ કરે છે. તેમાં લોકપ્રિય ઈન્ડોર અને આઉટડોર ગેમ્સ સાથે, રનિંગ, સાયકલિંગ અને સ્વીમિંગ સામેલ છે.\nએક્સર્સાઈઝ સ્ટેજ, કન્ડિશન અને હાર્ટ રેટ ઝોન વિશે પણ તે નોટિફિકેશન આપે છે.\nવોચ એન્ડ્રોઈડ 5.0 અને તેની ઉપરના તમામ વર્ઝન તેમજ iOS 10.0 અને તેની ઉપરના તમામ વર્ઝન સપોર્ટ કરતા ડિવાઈસ પર તે કમ્પેટિબલ છે. તેમાં કનેક્ટવિટી માટે બ્લુટૂથ મળે છે.\nવોચમાં 220mAhની બેટરી છે. તે સિંગલ ફુલ ચાર્જમાં 14 દિવસનું બેકઅપ આપે છે.\nસ્માર્ટ ગેજેટ: ભારતમાં Mi રોબોટ ‘વેક્યુમ-મોપ P’ લોન્ચ, તેની સાથે ગ્રાહકોને4હજાર રૂપિયાનું સ્પીકર ફ્રીમાં મળશે, કિંમત અને ફીચર્સ જાણો\nદેશનું પહેલું ઈ-ટ્રેક્ટર: સોનાલિકા ટાઈગર ઈલેક્ટ્રિક લોન્ચ; કંપનીનો દાવો- ડીઝલ ટ્રેક્ટર કરતાં માત્ર ચોથા ભાગના ખર્ચમાં ચલાવી શકાય છે, કિંમત 5.99 લાખ\nટેલિગ્રામ પૈસા ભેગા કરવાની ફિરાકમાં: નવા વર્ષમાં કંપની બિઝનેસ અને પાવર યુઝર્સ માટે પેડ ફીચર્સ લાવશે, પરંતુ યુઝર્સને ફ્રી ફીચર્સ મળવાનું ચાલુ રહેશે


17મી લોકસભામાં 5મું પાસ અને અભણ સાંસદો પણ ચૂંટાયા |5illiterate leader elected as mp, here is the list - Gujarati Oneindia\nનવી દિલ્હીઃ 17મી લોકસભામાં પહોંચનાર કેટલાય સાંસદો ગ્રેજ્યુએટ અને પોસ્ટ ગ્રેજ્યુએટ છે. ડૉક્ટર અને એન્જિનીયરોની પણ કમી નથી. પરંતુ, આ વખતે સંસદમાં એવા ચાર સાંદ પણ પહોંચ્યા છે, જેઓ માત્ર પાંચ ધોરણ સધી ભણ્યા હોય. એક સાંસદો તે ખુદને પુરી રીતે અભણ ગણાવ્યા. આ તમામ સાંસદ કોઈ એક નહિ બલકે વિવિધ પાર્ટીઓના છે અને દેશના વિવિધ ભાગમાંથી ચૂંટાઈને સાંસદ બન્યા છે. અહીં જાણઓ આવા અભણ સાંસદો વિશે...\n67 વર્ષના દેવેન્દ્રપ્પા કર્ણાટકની ચર્ચિત બેલ્લારી લોકસભા સીટથી ચૂંટાયા છે. આ ક્ષેત્ર અનુસૂચિત જનજાતિ માટે રિઝર્વ સીટ છે. કર્ણાટકમાં ભાજપે આ વખતે રાજ્યની 28માંથી 25 સીટ પર કબ્જો જમાવ્યો છે અને તેમને 51.38 ટકા વોટ મળ્યા છે. વાઈ દેવેન્દ્રપ્પા બેલ્લારીમાં 55,707 વોટથી જીત્યા છે. ભાજપના પાંચમું પાસ સાંસદ વાઈ દેવેન્દ્રપ્પાને આ સીટ પર કુલ 6,16,388 વોટ મળ્યા, જ્યારે કોંગ્રેસના વીએસ અગરપ્પાનએ 5,60,681 વોટથી સંતોષ માનવો પડ્યો.\n65 વર્ષીય ગોપાલ શેટ્ટી મુંબઈનું જાણીતું નામ છે. તેમણે મુંબઈ નોર્થ સીટ પર કોંગ્રેસના ઉમેદવાર બૉલીવુડ એક્ટ્રેસ ઉર્મિલા માતોંડકરને 4,65,247 વોટથી હરાવ્યા છે. ભાજપના સાંસદ ગોપાલ શેટ્ટી પણ માત્ર પાંચમું પાસ છે. પરંતુ તેમને અહીં કુલ 7,06,678 વોટ મળ્યા, જ્યારે ઉર્મિલા માતોંડકરને માત્ર 2,42,431 વોટ મળ્યા છે.\nઓરિસ્સાની અસ્કા સીટથી સાંસદ ચૂંટાયેલ 70 વર્ષીય પ્રમીલા બિસોઈ પણ પાંચમું પાસ સાંસદોની યાદીમાં સામેલ છે. તેમણે બીજેડીની ટિકિટ પર 2,04,707 વોટથી જીત નોંધાવી છે. તેમને આ સીટ પર કુલ 5,52,749 વોટ મળ્યા, જ્યારે તેમની સામે હારનાર ભાજપના અનિતા સુભદર્શિનીને માત્ર 3,48,042 વોટ જ મળ્યા હતા.\nપંજાબના ફરીદકોટ રિઝર્વ (એસસી) સીટથી ચૂંટાયેલ કોંગ્રેસના મોહમ્મદ સાદિક પણ માત્ર પાંચ ધોરણ જ ભણેલ છે. તેઓ 83,256 વોટથી જીતી સંસદ પહોંચ્યા કોંગ્રેસ પાર્ટીની ટિકિટ પર ચૂંટણી લડેલ મોહમ્મદ સાદિકને અહીં 4,19,065 વોટ મળ્યા, તેમની સામે હારના શિરોમણી અકાલી દળના ગુલઝાર સિંહ રનિકેને 3,35,809 વોટ મળ્યા હતા.\n17મી લોકસભાનું પહેલું સત્ર6જૂનથી શરૂ થઈ શકે, રાષ્ટ્રપતિ કરશે સંબોધિત\n52 વર્ષના વેલુસામી પી 17મી લોકસભા ચૂંટણી જીતના એકલા અભણ સાંસદ છે. તેઓ તમિલનાડુના ડિંડિગુલ લોકસભા ક્ષેત્રથી ડીએમકેની ટિકિટ પર ચૂંટણઈ જીતી લોકસભા પહોંચ્યા છે. અહીં તેમની જીતનું માર્જિન 5,38,972 વોટ રહ્યું. તેમને કુલ 7,46,523 વોટ મળ્યા, જ્યારે તેમની સામે હારનાર પીેમકેના ઉમેદવાર જોથીમુથુ કેને માત્ર 2,07,551 વોટ જ મળ્યા છે.\nlok sabha election results 2019 karnataka લોકસભા ચૂંટણી 2019\n5 illiterate leader elected as mp, here is the list


પારડીમાં ભારતીય જનતા યુવા મોરચા દ્વારા બાબા સાહેબની જન્મજયંતિ પર પુષ્પાંજલિ કાર્યક્રમ ! - Decision News\nHome દક્ષિણ ગુજરાત વલસાડ પારડીમાં ભારતીય જનતા યુવા મોરચા દ્વારા બાબા સાહેબની જન્મજયંતિ પર પુષ્પાંજલિ કાર્યક્રમ...\nપારડી: આજ રોજ ૧૪” એપ્રિલ મહામાનવ ડો. બાબા સાહેબ આંબેડકરજી ની જન્મજયંતિ નિમિત્તે પારડી તાલુકા ભારતીય જનતા યુવા મોરચા દ્વારા પુષ્પાંજલિ કાર્યક્રમ યોજાવામાં આવ્યો હતો. જેમાં વર્તમાન સમયની કોરોના મહામારીની પરિસ્થતિને ધ્યાનમાં રાખી હેન્ડ સેનિટાઇઝર તેમજ માસ્કનું વિતરણ કરવામાં આવ્યું હતું.\nઆ પ્રસંગે પારડી તાલુકા પંચાયતના દંડક શ્રી અંકિતકુમાર પટેલ પારડી યુવા મોરચા ઉપ પ્રમુખ તેમજ સામાજિક કાર્યકર મયંક રામુભાઇ પટેલ, ભાજપ અગ્રણી પ્રવીણભાઈ, ભાજપ તેમજ માહ્યાવંશી સમાજ અગ્રણી ચંપકભાઈ માહ્યાવંશી તેમજ યુવા કાર્યકર્તાઓ ઉપસ્થિત રહ્યા હતા\nDecision News સાથે વાત કરતા સામાજિક કાર્યકર મયંક પટેલે જણાવ્યું કે આજના યુવાનો માટે કપરી પરિસ્થિતિમાં પણ હિંમત હાર્યા વગર કેવી રીતે સ્થિતિ સામે લડીને પોતાનું જીવન વર્ષો વર્ષ લોકોના મુખે વખણાય એવું બનાવવું’ એનું ઉત્તમ ઉદાહરણ બાબા સાહેબ સિવાય કોઈ હોય ન શકે આજે ખરેખર તેમના વિચારો અને આદર્શો ન્યુ જનરેશન માટે પ્રેરણાદાયી બનશે એમાં કોઈ બે મત નથી. અંકિત પટેલે જણાવ્યું કે આજના આ અવસર પર ચાલો સંકલ્પ કરીએ કે આપણે બાબા સાહેબના વિચારોના વારસાનું જતન કરીશું.\n# Wreath program Baba Saheb birth anniversary Bharatiya Janata Yuva Morcha Pardi\nPrevious articleસુરતમાં આ તો કેવી વિધિની વિકરાળતા: એડવાન્સમાં ખોદવામાં આવી રહી છે કબરો !\nNext articleવાંસદામાં નવી કોટેજ હોસ્પિટલમાં મળી ઓક્સિજન મશીનની ભેટ


Swadhyay Pariwar | We Love Pandurang Shastri Athavale Why Swadhyay work started in Gujrat?\nHomeGujaratWhy Swadhyay work started in Gujrat?\nWhy Swadhyay work started in Gujrat?\nFebruary 01, 2021 Gujarat\nWhy Swadhyay work started in Gujrat?.\nગુજરાતમાં સ્વાધ્યાય કાર્ય કેમ શરૂ થયું?\nભગવાન શ્રીકૃષ્ણએ મથુરાથી નીકળતી વખતે - દ્વારકામાં(ગુજરાતમાં) રહેવાનું પસંદ કર્યું. કૃષ્ણે સોમનાથ નજીક - ગુજરાતમાં પોતાનો ભૌતિક દેહ છોડી દીધો.\nપરમ પૂજ્ય દાદાજી કહે છે - આપણે "ભગવાન" ને ત્યાંથી શોધી કાઢવા જોઈએ જ્યાંથી તેમણે આપણને મુક્યા હતા એટલે કે જ્યાં આપણો જન્મ થયો હતો. આથી, તેમણે સૌરાષ્ટ્ર માં (અત્યાર નું ગુજરાત) લોકોને મળવા જઈને આ કાર્ય શરૂ કર્યું. તેમણે ૧૯ અનુસ્નાતક યુવાનોની પસંદગી કરી કે જેઓ તેમની કાર્ય-દ્રષ્ટિ ને સમજી શક્યા અને ગરીબ ગામોમાં ગયા, શરૂ-શરૂ માં દાદાજી અને આ યુવાનો ને ભારતના ગુજરાત સિવાય ના બાકીના રાજ્યો માંથી ત્યજી દેવાયા હતા.\nગાંધીજીએ યુવાનોને ગામડાઓમાં રહેવાનું કહ્યું કારણ કે તેમણે કહ્યું હતું કે ભારત ગામડાંમાં વસે છે. પરંતુ બ્રિટિશરો પાસેથી આઝાદી મેળવવાના તેમના કામથી તેમને ગામડાઓના ઉત્થાન માટે આવા સર્જનાત્મક કાર્યમાં સંપૂર્ણ ધ્યાન કેન્દ્રિત કરવાની મંજૂરી નહોતી મળી. અને હજી ઘણા એવા યુવાનો હતા જેઓ ગામડાઓમાં સ્થળાંતર થયા અને થોડા વર્ષો પછી ગામડાઓમાં સુવિધાઓની અછત સમજાઈ અને તેઓ અને તેમના પરિવારોને ગામડાઓમાં જવા માટે બલિદાન આપવું પડ્યું. સરકાર યુવાનોને ગામડાઓમાં સ્થળાંતર કરવા માટે આવા કાર્યક્રમો (અથવા પ્રોત્સાહનો) વિકસાવવા માટે ઉત્સુક ન હતી.\nઆવા સમયે, પૂજ્ય દાદાએ તેમના જીવન અને પરિવાર સાથે સમાધાન કરીને નિયમિતપણે ગામડાઓની મુલાકાત લેવાનું એક શક્ય અને વ્યવહારુ સમાધાન પૂરું પાડ્યું હતું; ઘણાં વિચારકો-ચિંતકો દ્વારા ગામડાઓમાં જવાની જરૂરિયાત અનુભવાઈ છે પરંતુ પૂજ્ય દાદાજીએ તેને એક યોગ્ય માળખું બનાવ્યું છે જેને લોકો સરળતાથી અનુસરી શકે છે. આજ ના સમય માં પણ આ પ્રકાર ના પ્રયોગો ચાલી રહ્યા છે, પૂજ્ય દાદાજીએ આ પ્રયોગને નામ આપ્યું - ભક્તિફેરી.\nપૂજ્ય દાદાજી એ સ્વાધ્યાય કાર્ય ની શરૂઆત ગુજરાત થી કેમ કરી ?\nઆ ગામો વિકાસના કુદરતી ચક્રમાંથી પસાર થયાં છે; તેમણે શારીરિક અને આધ્યાત્મિક પ્રગતિ કરી અને ભગવાન યોગેશ્વર તેમના જીવનનું કેન્દ્ર બન્યા. તેઓએ સ્વાધ્યાય કેન્દ્ર, યુવા કેન્દ્ર, મહિલા કેન્દ્ર, ઘર મંદિર, યોગેશ્વર કૃષિ, અમૃતાલયમ જેવા પ્રયાગનો અમલ કર્યો. આપણે ફક્ત અમારી લાગણી માટે આ ગ્રામજનો પાસે જવું જોઈએ.\nહવે પ્રશ્ન એ થાય કે ગામો માં જે કાર્ય થયું તે બધા કામોનું શ્રેય કોને આપશો? કોઈ એક વ્યક્તિ ને શ્રેય આપવો સ્વાર્થ ગણાશે એટલે કોઈ એક વ્યક્તિ ને શ્રેય ન આપતા ભગવાન આપણી અંદર છે તેવું વિચારીને આપણે આપણી જાતને શ્રેય આપવો જોઈએ.\nપાછળથી ૨૦૦૨-૨૦૦૬ માં, કેટલાક પત્રકારો આરોપ લગાવી રહ્યા છે કે ગુજરાતમાં સ્વાધ્યાય કાર્ય શરૂ થયું કારણ કે ગુજરાત સમૃદ્ધ છે. જેમને સૌરાષ્ટ્રના એવા ગામો જોયા હશે જ્યાં આ કામ શરૂ થયું હતું તેવો અને અત્યરે પણ જો આપણે ત્યાં જઈશું અને જોશું તો આપણે ખ્યાલ આવશે કે આવા આક્ષેપો ખોટા હતા. વળી, તે સમયે સૌરાષ્ટ્ર ગુજરાતનો ભાગ ન હતો; અને મહારાષ્ટ્રમાં પણ આ રીતે જ કામ શરૂ થયું; અને જો આપણે બંને રાજ્યોના શહેરી વિસ્તારોની તુલના કરીએ તો મહારાષ્ટ્ર પણ એટલું જ સમૃદ્ધ છે. વ્યંગાત્મક રીતે ૪૦ અને ૫૦ ના દાયકામાં પૂજ્ય દાદાજીએ બોમ્બેમાં પ્રવચન(#discourses) આપવાનું શરૂ કર્યું અને બોમ્બે એ ગુજરાતનો ભાગ હતો. પ્રવચનમાં આવતા લોકો ગુજરાતી હતા.\nપૂજ્ય દાદાએ ગુજરાતમાં કામ શરૂ કરવા માટે ૪૦-૬૦ ના દાયકામાં કોઈ પ્રકારનો ભૌતિકવાદી હેતુ રાખ્યો હતો તેવું માનવું મૂર્ખતા સિવાય કાંઈજ નથી; જો તેનો આ પ્રકારનો ભૌતિક હેતુ હોય તો તેની પાસે વધુ સારી ફિલસૂફી હતી તો બીજા ઘણા કહેવાતા સંતો અને કે આવા અન્ય લોકોમાં પોતાનું સ્થાન બનાવી શકતા હતા અને જાહેરમાં પૂરતા પ્રમાણમાં પૈસા એકત્રિત કરી શકતા હતા. પરંતુ તેમણે એવું કદી કર્યું નહીં. તેના બદલે તેણે ગામડાઓમાં દૈવી સંબંધ બાંધવા જવા માટે ની પસંદગી કરી -તેઓ ત્યાં ગયા જ્યાં કોઈ પ્રસિદ્ધિ પણ ન હતી, તે ત્યાં ગયા જ્યાં વીજળી, ગેસ, પાણી, અને બાથરૂમની પણ સુવિધા ન હતી. ત્યાં બસો પણ જતી ન હતી.\nતેણે આ બધું કેમ કર્યું ? એ વિચાર થી કે મારા મરણ પછી કેટલાક કરોડો રૂપિયાનો નફો થશે ? વિશ્વના કયા ઉદ્યોગપતિઓ વિચારે છે કે આ એક શાનદાર યોજના છે? કોઈ નહીં! પરંતુ હજી પણ આપણા પત્રકારો અને કટાર લેખકોને લાગે છે કે આ બધા દાદાજી ના પ્રયોગો દ્વારા સ્વાધ્યાય પરિવાર નો આર્થિક સ્વાર્થ રહેલો છે.\nપ્રભુના પ્રેમપ્રવાહને ઝીલનાર પૂજ્ય દાદાજીની આ પાવન ભાવ - ગંગામાં સદા સ્નાન કરતા રહીએ એવું સૌભાગ્ય ભગવાન યોગેશ્વર પાસે યાચીએ .\nGujarat Kutuhalam swadhyay


કોરોનાકાળમાં પાકિસ્તાનમાં લઘુમતીઓની સ્થિતિ\nNumber of Visits : 9377716\nકોરોના વાઇરસને કારણે પશ્ચિમી જગત, પશ્ચિમ એશિયા અને દક્ષિણ એશિયાના તમામ દેશોના તળિયાના કે નીચલા સમાજના નાગરિક સૌથી વધુ અસુરક્ષિત છે. અમેરિકામાં કોરોનાથી સૌથી વધુ સંક્રમિત તે જ થયા છે. કોરોના પછી જોવા મળનારી આર્થિક અસરોનો તે અત્યારથી સામનો કરી રહ્યા છે. તાજા અહેવાલો મુજબ બ્રિટનમાં કોરોનાથી સૌથી વધુ પ્રભાવિત પાકિસ્તાન, ભારત અને બાંગ્લાદેશના દક્ષિણ એશિયાઈ લોકો છે, અમેરિકામાં કાળા લોકો સૌથી વધુ અસરગ્રસ્ત છે.\nપાકિસ્તાનમાં લઘુમતીઓની વસતિ ખૂબ જ ઓછી હોવાને કારણે તે અનેક સમસ્યાઓ સામે લડે છે. પરંતુ દુનિયાના બીજા દેશોની જેમ પાકિસ્તાનમાં લઘુમતી કોરોનાથી સૌથી વધુ પ્રભાવિત હોય એવું બન્યું નથી. મુસ્લિમ પરિવારો માટે ગરીબો માટે ખેરાત અને જકાત અનિવાર્ય છે. ધાર્મિક દાનના મામલામાં પાકિસ્તાન ઉદાર દેશ છે. સ્ટૈડફોર્ડ સોશિયલ ઇનોવેશન રિવ્યૂના એક અધ્યયન પ્રમાણે, પાકિસ્તાનીઓ જી.ડી.પી.નો એક ટકો દાન કરે છે. કોરોના મહામારી દરમિયાન ચાલતા રમજાન મહિનામાં પાકિસ્તાનીઓએ ગરીબ લઘુમતીઓની ઘણી મદદ કરી ‘પાકિસ્તાન સેન્ટર ફોર ફિલાન્થ્રોપી’ના એક અભ્યાસમાં જાણવા મળે છે કે પાકિસ્તાનમાં વરસે રૂ. ૨૪૦ અબજનું ધર્માદુ થાય છે.\n૧૯૪૭માં પાકિસ્તાનમાં લઘુમતીનું પ્રમાણ ૨૩ ટકા હતું, જે હવે ઘટીને ૪ ટકા જ રહ્યું છે. પાકિસ્તાનમાં શીખ, પારસી, જિકરી, બહાઈ, બૌદ્ધ અને કલશ જેવા નાના લઘુમતી ધાર્મિક સમૂહ છે, તો હિંદુ, ખ્રિસ્તી અને અહમદિયા જેવા મોટા લઘુમતી સમુદાય છે. તે ઉપરાંત ટ્રાન્સજેન્ડર સમૂહ પણ છે, જેને સરકારે રાષ્ટ્રીય ઓળખપત્ર, ડ્રાઈવિંગ લાઈસન્સ અને પાસપોર્ટ આપ્યા છે. ટ્રાન્સજેન્ડર દરદીઓ માટે ઇસ્લામાબાદની હૉસ્પિટલમાં જુદો વોર્ડ બનાવવામાં આવ્યો છે. હાલના લૉક ડાઉનમાં પીડિત ટ્રાન્સજેન્ડર લોકોને રાશન આપવામાંઆવ્યું છે. કોરોના વાઇરસે બધા જ પાકિસ્તાનીઓ માટે પડકાર ઊભો કર્યો છે. પરંતુ સૌથી વધુ અસરગ્રસ્ત ખ્રિસ્તી લઘુમતી બની છે. લઘુમતી હિંદુઓ કોરોનાથી એટલા પ્રભાવિત નથી. કેમ કે તે અમીર, વેપારી કે જમીનદાર નથી. તે ઉપરાંત બહુમતી પાકિસ્તાની મુસ્લિમો અને લઘુમતી હિંદુઓ વચ્ચે આપસી સંબંધો ઘણા મજબૂત છે. હિંદુઓની મોટી વસ્તી સિંધમાં રહે છે, જ્યાં તેઓ એકબીજાને મદદ કરે છે. પરંતુ અમેરિકાના આંતરરાષ્ટ્રીય ધાર્મિક સ્વતંત્રતા આયોગની ફરિયાદ હતી કે પાકિસ્તાનમાં કોવિડ-૧૯ના પ્રસાર વચ્ચે હિંદુઓ અને ખ્રિસ્તીઓને જાણીબૂઝીને ભોજનની મદદ કરવામાં આવતી નથી. આયોગનું મુખ્ય નિશાન કરાચી હતું. જ્યાંથી એવા સમાચાર મળ્યા હતા કે બેઘર અને હંગામી કામદારોની મદદ માટે સ્થપાયેલી બિનસરકારી સ્વૈચ્છિક સંસ્થા ‘સયાની વેલફેર ઈન્ટરનેશનલ ટ્રસ્ટ’ હિંદુઓને અને ખ્રિસ્તીઓને ખાદ્ય સહાયતા આપતી નથી.\nસરકારે તરત જ આ ફરિયાદ પર ધ્યાન આપ્યું અને તેનો નિકાલ કર્યો. વડાપ્રધાન ઈમરાનખાને એક વાર ફરીથી કહ્યું કે દેશના લઘુમતીઓનું ખાસ ધ્યાન રાખવામાં આવે. કેમ કે તે પણ પાકિસ્તાનના નાગરિક છે. લૉક ડાઉનના કારણે નોકરી ગુમાવનાર ગરીબો માટે મોટા પાયે આર્થિક કાર્યક્રમ અમલમાં છે. તે મુજબ દર મહિને તમામને રૂ. ૧૨,૦૦૦ આપવામાં આવે છે. તે મદદનો આધાર ધર્મ નથી. તમામ જરૂરતમંદો તે મેળવી શકે છે. જ્યાં લઘુમતી વસ્તી છે તેવા વિસ્તારોમાં સ્વૈચ્છિક કાર્યકરો અનાજની કીટ વહેંચે છે. મને એવા સમાચાર મળ્યા છે કે પેશાવરમાં અસંગઠિત ક્ષેત્રમાં કામ કરતા લઘુમતી સમુદાયના લોકોને નગરપાલિકામાં કામ કરતા લોકોની સરખામણીએ વધુ હાડમારીઓ વેઠવી પડે છે.\nલઘુમતી માટે અલગ આયોગની રચના કરવા અંગેના સુપ્રીમ કોર્ટના ઐતિહાસિક ચુકાદાના છ વરસ બાદ સરકાર લઘુમતીઓ માટે રાષ્ટ્રીય આયોગ બનાવવાનો ખરડો સંસદમાં લાવી રહી છે. આ વિધેયકના મુસદ્દા મુજબ આયોગના તમામ સભ્યો બિનમુસ્લિમો હશે. આ વિધેયક લાંબા સમયથી ઉત્પીડનના ખોફમાં જીવતી ધાર્મિક લઘુમતીઓને પોતાના ભાગ્યનો જાતે જ ફેંસલો લેવાનો અધિકાર આપશે. આ વિધેયક ધાર્મિક લઘુમતીઓના સામાજિક, રાજકીય અને આર્થિક અધિકારોનું રક્ષણ કરશે અને તેમને દૃઢ કરવામાં મહત્ત્વપૂર્ણ સાબિત થશે.\nપાકિસ્તાનમાં લઘુમતીઓ સાથેનો વ્યવહાર હંમેશાં વિવાદાસ્પદ મુદ્દો રહ્યો છે. લઘુમતીઓનું બનેલું આયોગ સરકારને એ જણાવી શકશે કે લઘુમતીઓને અત્યાચારોથી બચાવામાં માટે હકીકતમાં શું કરવાની જરૂર છે. પાકિસ્તાનમાં કોરોના-સંક્રમિત લોકોનો આંકડો વીસ હજારને પાર કરી ગયો, તે જ દિવસોમાં સરકારે રાષ્ટ્રીય લઘુમતી આયોગની રચનાને અંતિમ રૂપ આપી દીધું છે. સરકાર રોજગાર, શિક્ષણ અને સમાજમાં વ્યાપ્ત લઘુમતીઓ પ્રત્યેના ભેદભાવો અટકાવતો કાયદો બનાવે, નફરત ફેલાવતી બાબતો પાઠ્યપુસ્તકોમાંથી દૂર કરે — એવી લઘુમતીઓની લાંબા સમયથી પડતર માગણીઓ આ ખરડાથી સંતોષાશે. આ ખરડો પાકિસ્તાનની સંસદમાં પસાર થઈ જશે તો તે પાકિસ્તાનમાં રહેતી લઘુમતીઓના મૌલિક અધિકારોની ખાતરી આપતા કાયદાકીય માળખાને મજબૂત કરશે.\n[‘અમર ઉજાલા’, અનુવાદઃ ચંદુ મહેરિયા]\nસૌજન્ય : “નિરીક્ષક” − ડિજિટલ આવૃત્તિ; 24 મે 2020


ઉકાઇ ડેમમાંથી છોડવામાં આવી રહેલા પાણીને બંધ કરવા ખેડૂતોની માંગ - GSTV\nઉકાઇ ડેમમાંથી છોડવામાં આવી રહેલા પાણીને બંધ કરવા ખેડૂતોની માંગ\nઉકાઇ ડેમમાંથી છોડવામાં આવી રહેલા પાણીને બંધ કરવા ખેડૂતોએ માંગ કરી છે. આગામી દિવસોમાં ભારે વરસાદ પડવા અંગેની ધારણા કરી ઉકાઈમાંથી પાણી છોડવામાં આવી રહ્યું છે. જે અંગે ગુજરાત ખેડૂત સમાજ દ્વારા સુરત સિંચાઈ વિભાગને આવેદનપત્ર પાઠવી રજુઆત કરવામાં આવી છે.\nડેમમાંથી છોડવામાં આવતુ પાણી બંધ કરવામાં આવે અને તાકીદે સિંચાઇ તેમજ પીવાના પાણીની જાળવણી કરવામાં આવે. તેવી ખેડૂત સમાજની માંગ છે. જોકે હાલ ઉકાઈ ડેમની સપાટી 335.84 ફૂટ છે અને જળાશયમાં પાણીની આવક 49 હજાર 672 ક્યુસેક છે. જ્યારે 1 લાખ 50 થી હજારથી વધારે જથ્થો તંત્ર દ્વારા છોડવામાં આવ્યો છે.\nજેની સામે ડેમના ઉદ્દેશોને પણ જાળવી રાખવુ તે તંત્રની ફરજ બને છે. ખેડૂત સમાજના આગેવાન જયેશ ડેલાદે જણાવ્યું છે કે સરકાર દ્વારા જ્યારે ડેમ બાંધવામાં આવ્યો હતો. ત્યારે બંધના કેટલાક ઉદ્દેશો નક્કી કરવામાં આવ્યા હતા. જેનું ચુસ્તપણે પાલન થવું જરૂરી છે. પણ હાલમાં નિયમોનું પાલન થતુ નથી.\nbreaking news gujaratiGujarat samachargujarati newsgujarati news liveLatest News in Gujaratilive gujarati newsnews in gujarationline news gujarati liveUkai Damwater\nડીસામાં મહિલાઓએ પોલીસ જવાનોને રાખડી બાંધી કાયદાની રક્ષા કરવાનું વચન લીધુ\nસુરતમાં 1 કલાકની અંદર જ 7.70 લાખની ચોરી કરી તસ્કરો ફરાર, ચોરો CCTVમાં થયા કેદ


આસારામની અંગત ગણાતી શિલ્પીને શોધવા જોધપુર પોલીસ અમદાવાદમાં(Ahmedabad District)\nOnline Jul 24,2016 06:16:17 PM IST\nઆસારામની અંગત ગણાતી શિલ્પીને શોધવા જોધપુર પોલીસ અમદાવાદમાં\nSep 05, 2013 03:28\nછીંદવાડાની બાળાને બાપુ પાસે લઇ જવામાં સક્રિય ભૂૂમિકા ભજવનાર અમદાવાદની શિલ્પા ઉર્ફે શિલ્પીને શોધવા જોધપુર પોલીસ આજે સાબરમતી મોટેરા સ્થિત આસારામના આશ્રમમાં ગુપ્ત રીતે તપાસ કરી હતી. જો કે તેની ભાળ મળી ન હોવાથી પોલીસે તપાસ જારી રાખી છે.\nછીંદવાડાની બાળાને બાપુ પાસે લઇ જવામાં સક્રિય ભૂમિકા શિલ્પીએ અદા કરી હતી\nઆસારામ સામે વધતો રોષ : યૂથ કોંગ્રેસ દ્વારા મણિનગરમાં આસારામના પુતળાનું દહન કરી દેખાવો કરવામાં આવ્યા હતા.\nબાળા સાથે દુષ્કર્મની ફરિયાદ બાદ એકાએક ભૂગર્ભમાં જતી રહેલી શિલ્પી આસારામના આશ્રમમાં છુપાઇ હોવાની શંકાના કારણે જોધપુર પોલીસે અમદાવાદ આશ્રમમાં તપાસ આદરી છે.\nઅમદાવાદના સત્સંગી પરિવારની પુત્રી શિલ્પા ઉર્ફે શિલ્પી આસારામના અંગત માણસો પૈકી એક છે. આ અંગત કારણોસર જ શિલ્પીને છીંદવાડા આશ્રમમાં વોર્ડન તરીકે મૂકવામાં આવી હતી. આ શિલ્પી આસારામ પાસે દરેક મહિલાને રજૂ કરતી હતી. આ શિલ્પીએ છીંદવાડાના ગુરુકુળમાં રહેતી બાળાને ભૂત-પ્રેતનો ઓછાયો હોવાની વાત તેના વાલીને કરી હતી. બાપુ પાસે લઇ જવાથી તેની માંદગી દૂર થશે તેવી વાત કરીને શિલ્પી તે બાળાને જોધપુર ખાતે આસારામ પાસે લઇ ગઇ હતી. બાળા સાથે દુષ્કર્મની ફરિયાદમાં પણ શિલ્પીને આરોપી તરીકે દર્શાવાઇ છે. આ હકીકતની જાણ થતાં જ શિલ્પી ગુમ થઇ ગઇ છે. આ શિલ્પી આસારામના દેશભરમાં આવેલા આશ્રમો પૈકીના એક આશ્રમમાં શરણું લઇને છુપાઇ હોવાની શંકાના આધારે જોધપુર પોલીસ અમદાવાદના આસારામના આશ્રમમાં તપાસ આદરી હોવાની માહિતી મળવા પામી છે.\nઆસારામના અંગત શિવાને પણ અમદાવાદ તપાસાર્થે લવાશે\nઆસારામના અંગત શિવાની જોધપુર પોલીસે ધરપકડ કરીને રિમાન્ડ પર મેળવ્યો છે. દુષ્કર્મનો ભોગ બનેલી બાળાને આસારામ પાસે રૂમમાં મોકલવામાં શિવાની મુખ્ય ભૂમિકા રહી હતી. ૧૫મી ઓગસ્ટના રોજ આ ઘટના બન્યા બાદ આસારામની સાથે શિવો પણ અમદાવાદ આશ્રમે આવ્યો હતો. ત્યારે તેઓએ આ બાળા સંબંધી કેસના મહત્વના પુરાવાઓ અમદાવાદ આશ્રમમાં છૂપાવ્યા હોવાની શંકા દર્શાવીને શીવાને તપાસાર્થે અમદાવાદ લઇ જવાનો હોવાથી વધુ ત્રણ દિવસના રિમાન્ડ પર મેળવ્યો છે. જોધપુર પોલીસ શિવાને અમદાવાદ સ્થિત આસારામના આશ્રમ ખાતે તપાસાર્થે લઇને આવે તેવી સંભાવના છે.\nબાવળા ૫ાસે લોખંડ ભરેલા ટ્રકની લૂંટ\nધોળકામાં તોડફોડના આરોપસર પાંચ હજાર ના ટોળા વિરુદ્ધ ફરિયાદ\nબોટાદ-ગાંધીગ્રામ રેલવે કોચમાં જીવને જોખમમાં મૂકી મુસાફરી\nવિરમગામમાં ચેઈન સ્નેચિંગમાં ઝબ્બે યુવાનોએ ૨૧ ગુના કબૂલ્યા


ખૂબ જ કામનું / સ્માર્ટફોનની સ્ક્રીન પર હોય છે ખતરનાક વાઇરસ, આવી રીતે કરો ફોનની સફાઇ અને રહો હેલ્ધી - GSTV\nવર્તમાન સમયમાં મોટાભાગના લોકો Smartphone ઉપયોગ કરે છે અને એ વાત પણ જાણે છે કે સ્માર્ટફોન દ્વારા ઘણા રોગો થાય છે. કહેવામાં આવે છે કે ફોનની સ્ક્રીન પર ઘણા બધા વાઇરસ હોય છે. એવામાં ફોનની સફાઇ કરવી ખૂબ જ મહત્વપૂર્ણ છે. આજે અમે તમને કેટલીક સરળ ટિપ્સ જણાવી રહ્યા છીએ, જેના દ્વારા તમે તમારા ફોનની સ્ક્રીનને ચમકતી રાખી શકો છો. ચાલો જાણીએ…\nફોન માટે નરમ કપડાનો ઉપયોગ કરો\nઘણીવાર તમે ફોનને સાફ કરવા માટે ટીશ્યુ પેપર અથવા કોઈપણ કપડા વાપરો છો. પરંતુ જો તમે તેના માટે નરમ કાપડનો ઉપયોગ કરો છો, તો પછી સ્ક્રીન પર કોઈ સ્ક્રેચ નહીં આવે. ઉપરાંત સ્ક્રીન ખૂબ જ આરામથી સાફ થઇ જશે. તેના માટે તમે બજારમાં ઉપલબ્ધ માઇક્રો ફાઇબર કપડાનો ઉપયોગ કરી શકો છો.\nઆ પ્રકારના ક્લીનિંગ લિક્વિડ પણ લઇ શકાય છે\nબજારમાં ફોનની સ્ક્રીન સાફ કરવા માટે ઘણા પ્રકારના ક્લિનિંગ લિક્વિડ ઉપલબ્ધ છે. તેની સહાયથી સ્ક્રીન સારી રીતે સાફ થઈ જાય છે. તેના માટે કપડા પર લિક્વિડના થોડા ટીપાં નાંખો અને તેનો ઉપયોગ ફોનની સ્ક્રીન સાફ કરવા માટે કરો. આ એક ખૂબ સારી પદ્ધતિ છે.\nફોનની સ્ક્રીન પર દબાણ ન આવવા દો\nફોનની સ્ક્રીન સાફ કરતા સમયે ધ્યાન રાખો કે તેના પર વધારે દબાણ ન આવે. સ્ક્રીનને હળવા હાથે સાફ કરો. કારણ કે સ્ક્રીન પર વધારે ભાર આવવા પર સ્ક્રીન ડેમેજ થઇ શકે છે.\nટૂથપેસ્ટ પણ ઉપયોગી\nફોનની સ્ક્રીન સાફ કરવા માટે તમે ટૂથપેસ્ટનો પણ ઉપયોગ કરી શકો છે. જોકે સાંભળવામાં તમને અજીબ લાગશે, પરંતુ ટૂથપેસ્ટને ધીમે-ધીમે ઘસો. તે પછી તેને નરમ કપડાથી સાફ કરો. ત્યારબાદ તમે સ્ક્રીનને સાફ જોશો સાથે સાથે સ્ક્રેચ પણ ઓછા દેખાશે.\nસારા કવરનો ઉપયોગ કરો\nફોનની સ્ક્રીન સાફ રાખવા માટે એક સારો ફોન કવર હોવો જોઇએ. તેથી કંપનીના કવરનો ઉપયોગ કરો. જેથી ફોનની સ્ક્રીન ખરાબ અથવા ડેમેજ ન થાય.


મહેતાજી / મોહનદાસ કરમચંદ ગાંધી | ગુજરાતી લિટરેચર\nમહેતાજી / મોહનદાસ કરમચંદ ગાંધી\n'સત્યાગ્રહના ઇતિહાસ' માં જે વસ્તુ નથી આવી શકી અથવા થોડા જ અંશમાં આવી છે તે જ વસ્તુ આ પ્રકરણોનો અરસપરસનો સંબંધ સમજી શકશે.\nટોલ્સ્ટોય આશ્રમમાં બાળકો તેમ જ બળાઓને સારુ કંઇક શિક્ષણનો પ્રબંધ આવશ્યક હતો. મારી સાથે હિદુ, મુસલમાન, પારસી અને ખ્રિસ્તી નવયુવકો હતા, અને થોડી હિદુ બાળાઓ પણ હતી. ખાસ શિક્ષકો રાખવા અશકય હતું. અને મને અનાવશ્યક લાગેલું. અશકય હતું કેમ કે યોગ્ય હિદી શિક્ષકોની અછત હતી, અને મળે તોયે મોટા પગાર વિના ડરબનથી(૧) ૨૧ માઇલ દૂર કોણ આવે ? મારી પાસે પૈસાની છોળ નહોતી. બહારથી શિક્ષક લાવવા અનાવશ્યક માન્યું, કેમ કે ચાલુ કેળવણીની પધ્દ્રતિ મને પસંદ નહોતી. ખરી પધ્દ્રતિ શી છે તેનો મેં અનુભવ નહોતો મેળવી જોયો. એટલું સમજતો હતો કે, આદર્શ સ્થિતિમાં ખરી કેળવણી તો માબાપની નીચે જ હોય. આદર્શ સ્થિતિમાં બાહ્ય મદદ ઓછામાં ઓછી હોવી જોઇએ. ટોલ્સ્ટોય આશ્રમ એક કુટુંબ છે અને તેમાં પિતારૂપે હું છું, એટલે મારે એ નવયુવકોના ધડતરની જવાબદારી યથાશક્તિ ખેડવી જોઇએ એમ ધાર્યું.\nઆ કલ્પનામાં ઘણા દોષો તો હતા જ. નવયુવકો મારી પાસે જન્મથી નહોતા. બધા જુદાં જુદાં વાતાવરણોમાં ઊછર્યા હતા. બધા એક જ ધર્મના પણ નહોતા. અવી સ્થિતિમાં રહેલ બાળકો અને બાળાઓને હું પિતા બનીને પણ કેમ ન્યાય આપી શકું?\nપણ મેં હ્રદયની કેળવણીને એટલે ચારિત્ર ખીલવવાને હમેશાં પ્રથમ પદ આપ્યું છે. પરિચય ગમે તે વયે અને ગમે તેટલી જાતનાં વાતાવરણોમાં ઊછરેલાં બાળકો અને બાળાઓને ઓછાવતા પ્રમાણમાં આપી શકાય, એમ વિચારી આ બાળકો ને બાળાઓની સાથે હું રાત અને દિવસ પિતારૂપે રહેતો હતો. ચારિત્રને મેં તેમની કેળવણીના પાયારૂપે માન્યું. પાયો પાકો થાય તો બીજું બળકો અવકાશ મળ્યે મદદ લયને કે આપબળે મેળવી લે.\nઆશ્રમમાં નોકરો તો નહોતા જ. પાયખાનાથી માંડીને રસોઇ સુધીનાં બધાં કામો આશ્રમવાસીઓને જ કરવાનાં હતાં. ફળઝાડો પુષ્કળ હતાં. નવું વાવેતર કરવાનું જ હતું. મિ. કૅલનબૅકને ખેતીનો શોખ હતો, પોતે સરકારી આદર્શ વાડીઓમાં થોડો વખત શીખી આવ્યા હતા. રોજ અમુક સમય નાનામોટા બધા જે રસોડાના કામમાં ન રોકાયા હોય તેમને બગીચામાં કામ કરવું જ પડતું. આમાં બાળકોનો મોટો હિસ્સો હતો. મોટા ખાડા ખોદવા, ઝાડો કાપવાં, બોજા ઊંચકી જવા,વગેરે કામમાં તેમનાં શરીર સારી પેઠે કસાતાં. તેમા તેમને આનંદ આવતો, ને તેથી બીજી કસરતની કે રમતની તેમને જરૂર નહોતી રહેતી. કામ કરવામાં કેટલાક અથવા કોઇ વાર બધા વિઘાર્થીઓ નખરાં કરતા. આળસ કરતા. ઘણી વેળા આની સામે હું આંખ મીંચતો. કેટલીક વેળા તેમની પાસેથી સખતીથી કામ લેતો. જ્યારે સખતી કરતો ત્યારે તેઓ કંટાળતા એમ પણ હું જોતો. છતાં સખતીનો વિરોધ બાળકોએ કર્યો હોય એવું મને યાદ નથી. જ્યારે જ્યારે સખતી કરતો ત્યારે ત્યારે તેમને સમજાવતો અને તેમની પાસે જ કબૂલ કરાવતો કે કામની વખતે રમત એ સારી ટેવ ન ગણાય. તેઓ તે ક્ષણે સમજે, બીજી ક્ષણે ભૂલે, એમ ગાડું ચાલતું. પણ તેમનાં શરીર ઘડાયે જતાં હતાં.\nઆશ્રમમાં માંદગી ભાગ્યે જ આવતી. તેમાં હવાપાણીનો અને સારા ને નિયમિત ખોરાકનો પણ મોટો હિસ્સો હતો એ કહેવું જોઇએ. શારીરિક કેળવણીના સંબંધમાં જ શારીરિક ધંધાની કેળવણી ગણાવી જાઉં. સહુને કંઇક ઉપયોગી ધંધો શીખવવો એ ઇરાદો હતો. તેથી મિ. કૅલનબૅક ટ્રેપિસ્ટ મઠમાં ચંપલ બનાવવાનું શીખી આવ્યા. તેમની પાસેથી હું શીખ્યો, ને મેં જે બાળકો એ ધંધો શીખવા તૈયાર થયા તેમને શીખવ્યો. મિ. કૅલનબૅકને સુતારકામનો થોડો અનુભવ હતો, અને આશ્રમમાં સુતારકામ જાણનાર એક સાથી હતો, તેથી તે કામ પન થોડે અંશે શીખવવામાં આવતું. રસોઇ તો લગભગ બધાં બાળકો શીખી ગયાં.\nઆ બધાં કામો બાળકોને સારુ નવાં હતાં. તેમનાં તો સ્વપ્નાંમાંયે આવાં કામો શીખવાનું નહીં હોય. જે કંઇ કેળવણી હિદી બાળકો દક્ષિણ આફ્રિકામાં પામતાં તે કેવળ પ્રાથમિક અક્ષરજ્ઞાનની જ હતી. ટૉલ્સ્ટૉય આશ્રમમાં પ્રથમથી જ રિવાજ પાડયો હતો કે, જે કામ અમે શિક્ષકો ન કરીએ તે બળકોની પાસે ન કરાવવું, ને હમેશાં તેમની સાથે સાથે એ જ કામ કરનાર એક શિક્ષક હોય. એટલે બાળકો હોંશથી શીખ્યાં.\n(૧) અહીં 'ડરબનથી' ને બદલે 'જોહાનિસબર્ગથી' જોઇએ.


દિલ્હીમાં મોસમનો ભીનો મિજાજ, અચાનક અંધારું અને જોરદાર વરસાદ ! - Khabar Gujarat\nHomeરાષ્ટ્રીયદિલ્હીમાં મોસમનો ભીનો મિજાજ, અચાનક અંધારું અને જોરદાર વરસાદ !\nદિલ્હીમાં મોસમનો ભીનો મિજાજ, અચાનક અંધારું અને જોરદાર વરસાદ !\nહવામાન વિભાગે પહેલેથી જ આગાહી કરી હતી કે માર્ચના બીજા અઠવાડિયામાં, પશ્ચિમના ખલેલને કારણે ઉત્તર ભારતના હવામાનમાં અચાનક ફેરફાર થશે. જમ્મુ-કાશ્મીર, પંજાબ, ઉત્તરાખંડ, પશ્ચિમ ઉત્તર પ્રદેશમાં પણ વાદળછાયું વાતાવરણ છે.\nશુક્રવારે દિલ્હી એનસીઆરના હવામાનમાં અચાનક પલટો આવ્યો. સવારથી જ આકાશ ચારે બાજુ વાદળછાયું રહ્યું હતું, જાણે અચાનક અંધકારનો દિવસ છવાઈ ગયો હોય. આ સાથે દિલ્હી એનસીઆરમાં પણ ઘણા વિસ્તારોમાં વરસાદ પડ્યો હતો, જેના કારણે તાપમાનમાં ઘટાડો પણ નોંધાયો હતો. દિલ્હીના કોનોટ પ્લેસ અને આસપાસના વિસ્તારોમાં ભારે વરસાદ પડ્યો હતો. આ સાથે જ નોઈડા સહિત એનસીઆરમાં પણ વરસાદ નોંધાયો છે. હવામાન વિભાગના જણાવ્યા અનુસાર, આજે દિલ્હી-એનસીઆરમાં દિવસભર વરસાદ ચાલુ રહેશે.\nપાટનગરમાં દિવસનું તાપમાન એક નવો રેકોર્ડ સ્થાપિત કરી રહ્યો છે. છેલ્લા ઘણા દિવસોથી દિલ્હી-એનસીઆર સહિત ઉત્તર ભારતમાં તાપમાનમાં નોંધપાત્ર વધારો થયો છે. ગયા ગુરુવારે, દિલ્હી એનસીઆરમાં 35 ડિગ્રી તાપમાન નોંધાયું હતું, જેણે છેલ્લા9વર્ષનો રેકોર્ડ તોડ્યો હતો. 11 માર્ચ એ છેલ્લા9વર્ષનો સૌથી ગરમ દિવસ હતો.\nહવામાન વિભાગે પહેલેથી જ આગાહી કરી હતી કે માર્ચના બીજા અઠવાડિયામાં, પશ્ચિમના ખલેલને કારણે ઉત્તર ભારતના હવામાનમાં અચાનક ફેરફાર થશે. જમ્મુ-કાશ્મીર, પંજાબ, ઉત્તરાખંડ, પશ્ચિમ ઉત્તર પ્રદેશમાં પણ વાદળછાયું વાતાવરણ છે. હવામાન વિભાગ તરફથી સેટેલાઇટની તસવીરને બહાર પાડતા, કહેવામાં આવ્યું હતું કે આ રીતે હવામાન આગામી2દિવસ સુધી રહેશે. હળવા વરસાદ થશે અને વાદળછાયું વાતાવરણ રહેશે, જેથી લોકોને આવતા કેટલાક દિવસો સુધી ગરમીથી રાહત મળશે.\nPrevious article507 પોઇન્ટના ઉછાળા સાથે શેરબજારની શરૂઆત શાનદાર\nNext articleજામનગર-રાજકોટ-સુરતના નવા હોદ્દેદારોની વરણી